title: 2005/459/EK: Απόφαση της Επιτροπής, της 22ας Ιουνίου 2005, με την οποία αναγνωρίζεται κατ' αρχήν η πληρότητα του φακέλου που υποβλήθηκε για λεπτομερή εξέταση με σκοπό την ενδεχόμενη καταχώριση του pinoxaden στο παράρτημα I της οδηγίας 91/414/ΕΟΚ του Συμβουλίου [κοινοποιηθείσα υπό τον αριθμό Ε(2005) 1839] Κείμενο που παρουσιάζει ενδιαφέρον για τον ΕΟΧ

text:
               23.6.2005

               EL

               Επίσημη Εφημερίδα της Ευρωπαϊκής Ένωσης

               L 160/32

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 22ας Ιουνίου 2005
   με την οποία αναγνωρίζεται κατ' αρχήν η πληρότητα του φακέλου που υποβλήθηκε για λεπτομερή εξέταση με σκοπό την ενδεχόμενη καταχώριση του pinoxaden στο παράρτημα I της οδηγίας 91/414/ΕΟΚ του Συμβουλίου
   [κοινοποιηθείσα υπό τον αριθμό Ε(2005) 1839]
   (Κείμενο που παρουσιάζει ενδιαφέρον για τον ΕΟΧ)
   (2005/459/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (1), και ιδίως το άρθρο 6 παράγραφος 3,
   Εκτιμώντας τα ακόλουθα:

               (1)

               Η οδηγία 91/414/ΕΟΚ προβλέπει την κατάρτιση κοινοτικού καταλόγου δραστικών ουσιών οι οποίες επιτρέπεται να ενσωματώνονται σε φυτοπροστατευτικά προϊόντα.

               (2)

               Η εταιρεία Syngenta Ltd υπέβαλε στις αρχές του Ηνωμένου Βασιλείου, στις 31 Μαρτίου 2004, φάκελο για τη δραστική ουσία pinoxaden, συνοδευόμενο από αίτηση να καταχωριστεί η εν λόγω ουσία στο παράρτημα Ι της οδηγίας 91/414/ΕΟΚ.

               (3)

               Οι αρχές του Ηνωμένου Βασιλείου δήλωσαν στην Επιτροπή ότι, ύστερα από μια αρχική εξέταση, φαίνεται ότι ο φάκελος για την εν λόγω δραστική ουσία ικανοποιεί τις απαιτήσεις για στοιχεία και πληροφορίες που ορίζονται στο παράρτημα II της οδηγίας 91/414/ΕΟΚ. Ο φάκελος που υποβλήθηκε φαίνεται ότι ικανοποιεί επίσης τις απαιτήσεις για στοιχεία και πληροφορίες που ορίζονται στο παράρτημα ΙΙΙ της οδηγίας 91/414/ΕΟΚ όσον αφορά ένα φυτοπροστατευτικό προϊόν που περιέχει την εν λόγω δραστική ουσία. Σύμφωνα με το άρθρο 6 παράγραφος 2 της οδηγίας 91/414/ΕΟΚ, στη συνέχεια ο φάκελος διαβιβάστηκε από τον αιτούντα στην Επιτροπή και στα άλλα κράτη μέλη, παραπέμφθηκε δε στη μόνιμη επιτροπή για την τροφική αλυσίδα και την υγεία των ζώων.

               (4)

               Με την παρούσα απόφαση αναμένεται να επιβεβαιωθεί επίσημα σε κοινοτικό επίπεδο ότι ο φάκελος θεωρείται ότι ικανοποιεί κατ’ αρχήν τις απαιτήσεις για στοιχεία και πληροφορίες που προβλέπονται στο παράρτημα ΙΙ και, για ένα τουλάχιστο φυτοπροστατευτικό προϊόν που περιέχει την εν λόγω δραστική ουσία, τις απαιτήσεις του παραρτήματος III της οδηγίας 91/414/ΕΟΚ.

               (5)

               Η παρούσα απόφαση δεν προδικάζει το δικαίωμα της Επιτροπής να ζητήσει από τον αιτούντα να υποβάλει συμπληρωματικά στοιχεία ή πληροφορίες ώστε να διευκρινιστούν ορισμένα σημεία του φακέλου.

               (6)

               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Με την επιφύλαξη του άρθρου 6 παράγραφος 4 της οδηγίας 91/414/ΕΟΚ, ο φάκελος σχετικά με την αναγραφόμενη στο παράρτημα της παρούσας απόφασης δραστική ουσία, ο οποίος υποβλήθηκε στην Επιτροπή και στα κράτη μέλη με σκοπό να καταχωριστεί η δραστική αυτή ουσία στο παράρτημα Ι της εν λόγω οδηγίας, ικανοποιεί κατ' αρχήν τις απαιτήσεις όσον αφορά τα στοιχεία και τις πληροφορίες που παρατίθενται στο παράρτημα II της ίδιας οδηγίας.
   Ο φάκελος ικανοποιεί επίσης τις απαιτήσεις για στοιχεία και πληροφορίες που παρατίθενται στο παράρτημα ΙΙΙ της εν λόγω οδηγίας όσον αφορά ένα τουλάχιστον φυτοπροστατευτικό προϊόν που περιέχει τη δραστική ουσία, λαμβάνοντας υπόψη τις προτεινόμενες χρήσεις.
   Άρθρο 2
   Το κράτος μέλος-εισηγητής εξακολουθεί να εξετάζει λεπτομερώς τον εν λόγω φάκελο και υποβάλλει έκθεση στην Επιτροπή σχετικά με τα συμπεράσματα της εξέτασής του, συνοδευόμενη από τυχόν συστάσεις για την καταχώριση ή τη μη καταχώριση της εν λόγω δραστικής ουσίας στο παράρτημα Ι της οδηγίας 91/414/ΕΟΚ και από τυχόν όρους σχετικά με την καταχώριση το συντομότερο δυνατόν και το αργότερο εντός ενός έτους από την ημερομηνία δημοσίευσης της παρούσας απόφασης στην Επίσημη Εφημερίδα της Ευρωπαϊκής Ένωσης.
   Άρθρο 3
   Η παρούσα απόφαση απευθύνεται στα κράτη μέλη.

      Βρυξέλλες, 22 Ιουνίου 2005.

            Για την Επιτροπή

         Μάρκος ΚΥΠΡΙΑΝΟΫ

            Μέλος της Επιτροπής

      (1)  ΕΕ L 230 της 19.8.1991, σ. 1· οδηγία που τροποποιήθηκε τελευταία από την οδηγία 2005/34/ΕΚ της Επιτροπής (ΕΕ L 125 της 18.5.2005, σ. 5).

      ΠΑΡΑΡΤΗΜΑ
      ΔΡΑΣΤΙΚΗ ΟΥΣΙΑ ΤΗΝ ΟΠΟΙΑ ΑΦΟΡΑ Η ΠΑΡΟΥΣΑ ΑΠΟΦΑΣΗ

                  Αριθ.

                  Κοινή ονομασία, αριθμός αναγνώρισης CIPAC

                  Αιτών

                  Ημερομηνία αίτησης

                  Κράτος μέλος-εισηγητής

                  1

                  Pinoxaden Δεν υπάρχει ακόμα αριθμός CIPAC

                  Syngenta Ltd

                  31.3.2004

                  Ηνωμένο Βασίλειο


Avis juridique important

|

32001D0747

2001/747/ΕΚ: Απόφαση του Συμβουλίου, της 27ης Σεπτεμβρίου 2001, σχετικά με τη σύναψη, μεταξύ της Ευρωπαϊκής Κοινότητας και της Ιαπωνίας, συμφωνίας αμοιβαίας αναγνώρισης

Επίσημη Εφημερίδα αριθ. L 284 της 29/10/2001 σ. 0001 - 0002

Απόφαση του Συμβουλίουτης 27ης Σεπτεμβρίου 2001σχετικά με τη σύναψη, μεταξύ της Ευρωπαϊκής Κοινότητας και της Ιαπωνίας, συμφωνίας αμοιβαίας αναγνώρισης(2001/747/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με το άρθρο 300 παράγραφος 2 πρώτο εδάφιο πρώτη πρόταση, παράγραφος 3 πρώτο εδάφιο πρώτη πρόταση και παράγραφος 4,την πρόταση της Επιτροπής,Εκτιμώντας τα ακόλουθα:(1) Η συμφωνία αμοιβαίας αναγνώρισης μεταξύ της Ευρωπαϊκής Κοινότητας και της Ιαπωνίας υπεγράφη, εξ ονόματος της Ευρωπαϊκής Κοινότητας, στις 4 Απριλίου 2001, με την επιφύλαξη της ενδεχόμενης σύναψής της σε μεταγενέστερη ημερομηνία και θα πρέπει να εγκριθεί.(2) Θα πρέπει να θεσπιστούν οι κατάλληλες εσωτερικές διαδικασίες που θα εξασφαλίσουν την ορθή λειτουργία της συμφωνίας. Κατά συνέπεια, είναι αναγκαίο να ανατεθεί στην Επιτροπή η εξουσία να προβεί σε τροποποιήσεις του τμήματος Β των τομεακών παραρτημάτων της συμφωνίας και να λάβει ορισμένες αποφάσεις για την εφαρμογή της,ΑΠΟΦΑΣΙΖΕΙ:Άρθρο 1Η συμφωνία αμοιβαίας αναγνώρισης μεταξύ της Ευρωπαϊκής Κοινότητας και της Ιαπωνίας, συμπεριλαμβανομένων των παραρτημάτων της, καθώς και των κοινών δηλώσεων και των ανταλλαγών επιστολών που προσαρτώνται στην τελική πράξη, εγκρίνεται εξ ονόματος της Ευρωπαϊκής Κοινότητας.Τα κείμενα που αναφέρονται στο πρώτο εδάφιο, επισυνάπτονται στην παρούσα απόφαση.Άρθρο 2Ο Πρόεδρος του Συμβουλίου διαβιβάζει, εξ ονόματος της Κοινότητας, τη γνωστοποίηση που προβλέπεται στο άρθρο 14 της συμφωνίας(1).Άρθρο 31. Η Επιτροπή, επικουρούμενη από την ειδική επιτροπή η οποία διορίζεται από το Συμβούλιο (αποκαλούμενη εφεξής "ειδική επιτροπή"), εκπροσωπεί την Κοινότητα στη μεικτή επιτροπή που έχει συσταθεί δυνάμει του άρθρου 8 της συμφωνίας και στις υποεπιτροπές που έχουν συσταθεί σύμφωνα με την παράγραφο 2 του ιδίου άρθρου. Η Επιτροπή προβαίνει, μετά από διαβούλευση με την ειδική επιτροπή, σε κοινοποιήσεις, αιτήσεις και ανταλλαγή πληροφοριών και σε προτάσεις σχετικά με:α) την καταχώρηση των φορέων διαπίστωσης της συμμόρφωσης·β) την πρόβλεψη καταλόγων εγκαταστάσεων·γ) τη λήξη, την αναστολή, ή την ανάκληση των φορέων διαπίστωσης της συμμόρφωσης·δ) τη μη αποδοχή της έγκρισης και των στοιχείων που προκύπτουν από διευκολύνσεις·ε) τη μη αποδοχή των πιστοποιητικών που προέρχονται από φορείς διαπίστωσης της συμμόρφωσης οι οποίοι έχουν ανασταλεί·στ) το διορισμό εμπειρογνωμόνων·ζ) τις δράσεις που αναλαμβάνονται στο πλαίσιο επαληθεύσεων, επισκέψεων ή αμφισβητήσεωνπου αναφέρονται στα άρθρα 5, 6, 7, 8, 9 και 10 της συμφωνίας και στις ισοδύναμες διατάξεις των τομεακών παραρτημάτων της.2. Η θέση που λαμβάνει η Κοινότητα στη μεικτή επιτροπή ή, εφόσον χρειαστεί σε μια από τις υποεπιτροπές, καθορίζεται από την Επιτροπή μετά από διαβούλευση με την ειδική επιτροπή, όσον αφορά:α) την έγκριση διαδικαστικών κανόνων, σύμφωνα με το άρθρο 8 παράγραφος 2 της συμφωνίας·β) τη σύσταση υποεπιτροπών, σύμφωνα με το άρθρο 8 παράγραφος 2 της συμφωνίας·γ) την έγκριση των λεπτομερειών ανταλλαγής πληροφοριών, σύμφωνα με το άρθρο 8 παράγραφος 3 στοιχείο γ) της συμφωνίας·δ) την καταχώριση των φορέων διαπίστωσης της συμμόρφωσης, την επαλήθευσή τους και τις σχετικές αποφάσεις σύμφωνα με τα άρθρα 5 και 7, το άρθρο 8 παράγραφος 3 στοιχεία α) και δ) και το άρθρο 9 της συμφωνίας·ε) την κατάρτιση και τη δημοσίευση των καταλόγων των καταχωρημένων φορέων διαπίστωσης της συμμόρφωσης και των εγκεκριμένων διευκολύνσεων, σύμφωνα με το άρθρο 8 παράγραφος 3 στοιχείο β) της συμφωνίας·στ) την επαλήθευση, επίσκεψη και αμφισβήτηση των εγκεκριμένων διευκολύνσεων και σχετικές αποφάσεις, σύμφωνα με τα άρθρα 5, 7 και 10 της συμφωνίας·ζ) τον ορισμό των έκτακτων καταστάσεων και των λεπτομερειών για επισκέψεις των διευκολύνσεων, σύμφωνα με το άρθρο 10 παράγραφος 2) στοιχείο β) της συμφωνίας·η) τον καθορισμό των διαδικασιών για την εφαρμογή του τομεακού παραρτήματος για τις ΟΠΦ, σύμφωνα με το σημείο 7 στοιχεία β) και γ) και το σημείο 9 στοιχείο β) αυτού του τομεακού παραρτήματος.3. Η Επιτροπή, κατόπιν διαβούλευσης με την ειδική επιτροπή, διαχειρίζεται και εγκρίνει τις μεταβατικές ρυθμίσεις που συνδέονται με την εφαρμογή του τομεακού παραρτήματος για τις ΟΠΦ και αποστέλλει στο άλλο μέρος, εξ ονόματος της Ευρωπαϊκής Κοινότητας, τη διπλωματική διακοίνωση που επιβεβαιώνει ότι έχουν ολοκληρωθεί οι προπαρασκευαστικές εργασίες [σύμφωνα με το σημείο 9 στοιχείο α) του τομεακού παραρτήματος για τις ΟΠΦ].4. Η Επιτροπή εγκρίνει όλες τις τροποποιήσεις του τμήματος Β των τομεακών παραρτημάτων, κατόπιν διαβούλευσης με την ειδική επιτροπή, και αποστέλλει στο άλλο μέρος, εξ ονόματος της Ευρωπαϊκής Κοινότητας, τη διπλωματική διακοίνωση που αναφέρεται στο άρθρο 15 παράγραφος 3 στοιχείο β) της συμφωνίας.5. Σε όλες τις άλλες περιπτώσεις, η θέση που λαμβάνει η Κοινότητα στη μεικτή επιτροπή ή σε μία υποεπιτροπή, καθορίζεται από το Συμβούλιο, το οποίο αποφασίζει με ειδική πλειοψηφία, βάσει προτάσεως της Επιτροπής.Βρυξέλλες, 27 Σεπτεμβρίου 2001.Για το ΣυμβούλιοM. VerwilghenΟ Πρόεδρος(1) Η ημερομηνία έναρξης ισχύος της συμφωνίας δημοσιεύεται στην Επίσημη Εφημερίδα των Ευρωπαϊκών Κοινοτήτων.


title: Απόφαση (ΚΕΠΠΑ) 2016/478 του Συμβουλίου, της 31ης Μαρτίου 2016, περί τροποποιήσεως της απόφασης (ΚΕΠΠΑ) 2015/1333 σχετικά με περιοριστικά μέτρα λόγω της κατάστασης στη Λιβύη

text:
               1.4.2016

               EL

               Επίσημη Εφημερίδα της Ευρωπαϊκής Ένωσης

               L 85/48

         ΑΠΌΦΑΣΗ (ΚΕΠΠΑ) 2016/478 ΤΟΥ ΣΥΜΒΟΥΛΊΟΥ
   της 31ης Μαρτίου 2016
   περί τροποποιήσεως της απόφασης (ΚΕΠΠΑ) 2015/1333 σχετικά με περιοριστικά μέτρα λόγω της κατάστασης στη Λιβύη
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 31 Ιουλίου 2015 το Συμβούλιο εξέδωσε την απόφαση (ΚΕΠΠΑ) 2015/1333 (1).

               (2)

               Στις 16 Μαρτίου 2015 το Συμβούλιο υπενθύμισε ότι μόνο μία πολιτική λύση μπορεί να εξασφαλίσει βιώσιμες μελλοντικές προοπτικές και να συμβάλει στην ειρήνη και στη σταθερότητα στη Λιβύη και ανέφερε, μεταξύ άλλων, ότι είναι σημαντικό να μη σημειωθούν ενέργειες που ενδέχεται να οξύνουν τον σημερινό διχασμό.

               (3)

               Το Συμβούλιο εξακολουθεί να ανησυχεί σοβαρά για την κατάσταση στη Λιβύη και ιδίως για ενέργειες που απειλούν την ειρήνη, την ασφάλεια ή τη σταθερότητα στη Λιβύη και εμποδίζουν ή υποσκάπτουν την επιτυχή ολοκλήρωση της πολιτικής μετάβασης στη χώρα, όπως ενέργειες που εμποδίζουν την εφαρμογή της πολιτικής συμφωνίας για τη Λιβύη της 17ης Δεκεμβρίου 2015 και τον σχηματισμό μιας κυβέρνησης εθνικής ενότητας, περιλαμβανομένων των περιπτώσεων που πρόσωπα με πολιτική επιρροή στη Λιβύη κατ' επανάληψη αδρανούν.

               (4)

               Λόγω της σοβαρότητας της κατάστασης στη Λιβύη, τρία επιπλέον πρόσωπα πρέπει να προστεθούν, για διάστημα έξι μηνών, στον κατάλογο των προσώπων που υπόκεινται σε περιοριστικά μέτρα όπως ορίζονται στα παραρτήματα II και IV της απόφασης (ΚΕΠΠΑ) 2015/1333.

               (5)

               Συνεπώς, η απόφαση (ΚΕΠΠΑ) 2015/1333 θα πρέπει να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση (ΚΕΠΠΑ) 2015/1333 τροποποιείται ως εξής:

               1)

               Τα πρόσωπα που περιλαμβάνονται στο παράρτημα της παρούσας απόφασης προστίθενται στον κατάλογο των παραρτημάτων ΙΙ και IV.

               2)

               Στο άρθρο 17, προστίθενται οι ακόλουθες παράγραφοι:
               «3.   Τα μέτρα που αναφέρονται στο άρθρο 8 παράγραφος 2 εφαρμόζονται έναντι των καταχωρίσεων αριθ. 16, 17 και 18 του παραρτήματος II έως τις 2 Οκτωβρίου 2016.
               4.   Τα μέτρα που αναφέρονται στο άρθρο 9 παράγραφος 2 εφαρμόζονται έναντι των καταχωρίσεων αριθ. 21, 22 και 23 του παραρτήματος IV έως τις 2 Οκτωβρίου 2016.».

         Άρθρο 2
   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 31 Μαρτίου 2016.

            Για το Συμβούλιο

            Ο Πρόεδρος

         A.G. KOENDERS

      (1)  Απόφαση (ΚΕΠΠΑ) 2015/1333 του Συμβουλίου, της 31ης Ιουλίου 2015, σχετικά με περιοριστικά μέτρα λόγω της κατάστασης στη Λιβύη και την κατάργηση της απόφασης 2011/137/ΚΕΠΠΑ (ΕΕ L 206 της 1.8.2015, σ. 34).

      ΠΑΡΑΡΤΗΜΑ

            «ΠΑΡΑΡΤΗΜΑ II

               Κατάλογος προσώπων και οντοτήτων που ορίζονται στο άρθρο 8 παράγραφος 2

            Α.   ΠΡΟΣΩΠΑ

                        Όνομα

                        Αναγνωριστικά στοιχεία

                        Λόγοι

                        Ημερομηνία καταχώρισης

                        16.

                        SALEH ISSA GWAIDER, Agila

                        Ημερομηνία γεννήσεως 1944 (αβέβαιο)

                        Ο Agila Saleh διατελεί πρόεδρος της Βουλής των Αντιπροσώπων της Λιβύης από τις 5 Αυγούστου 2014.
                        Στις 17 Δεκεμβρίου 2015 ο Saleh δήλωσε την αντίθεσή του στην πολιτική συμφωνία για τη Λιβύη που υπεγράφη στις 17 Δεκεμβρίου 2015.
                        Ως πρόεδρος της Βουλής των Αντιπροσώπων, ο Saleh παρεμπόδισε και υπονόμευσε την πολιτική μετάβαση στη Λιβύη, μεταξύ άλλων αρνούμενος να διοργανώσει ψηφοφορία στη Βουλή των Αντιπροσώπων στις 23 Φεβρουαρίου 2016 για την εκλογή κυβέρνησης εθνικής ενότητας («ΚΕΕ»).
                        Στις 23 Φεβρουαρίου 2016 ο Saleh αποφάσισε να δημιουργήσει μια επιτροπή που θα συμπεριλάβει και άλλα μέλη της «ενδολιβυκής» διαδικασίας (libyan-libyan process) και η οποία αντιτίθεται προς την πολιτική συμφωνία για τη Λιβύη.

                        17.

                        GHWELL, Khalifa
                        γνωστός και ως AL GHWEIL, Khalifa
                        AL-GHAWAIL, Khalifa

                        Ημερομηνία γεννήσεως 1964
                        Misratah

                        Ο Khalifa Ghwell είναι ο λεγόμενος «πρωθυπουργός και υπουργός Άμυνας» του μη αναγνωρισμένου διεθνώς Γενικού Εθνικού Κογκρέσου («ΓΕΚ») (γνωστού και ως «κυβέρνησης εθνικής σωτηρίας») και, ως εκ τούτου, είναι υπεύθυνος για τις δραστηριότητές του.
                        Στις 7 Ιουλίου 2015 ο Khalifa Ghwell εξέφρασε την υποστήριξή του προς το «Μέτωπο Σταθερότητας» (Alsomood), μια νέα στρατιωτική δύναμη 7 ταξιαρχιών που προσπαθεί να εμποδίσει τον σχηματισμό κυβέρνησης εθνικής ενότητας στην Τρίπολη, συμμετέχοντας στην τελετή υπογραφής για τη σύσταση της δύναμης με τον «πρόεδρο» του ΓΕΚ Nuri Abu Sahmain.
                        Ως «πρωθυπουργός» του ΓΕΚ, ο Ghwell συνέβαλε καταλυτικά στην παρεμπόδιση της σύστασης ΚΕΕ η οποία συγκροτήθηκε δυνάμει της πολιτικής συμφωνίας για τη Λιβύη.
                        Στις 15 Ιανουαρίου 2016, υπό την ιδιότητά του ως «πρωθυπουργού και υπουργού Άμυνας» του ΓΕΚ, ο Ghwell διέταξε να κρατούνται τα μέλη της νέας ομάδας ασφαλείας, η οποία διορίσθηκε από τον πρωθυπουργό της κυβέρνησης εθνικής ενότητας, που εισέρχονται στην Τρίπολη.

                        18.

                        ABU SAHMAIN, Nuri
                        γνωστός και ως BOSAMIN, Nori
                        BO SAMIN, Nuri
                        BADI, Salahdin

                        Ημερομηνία γεννήσεως 16.5.1956
                        Zouara/Zuwara Λιβύη

                        Ο Nuri Abu Sahmain είναι ο λεγόμενος «πρόεδρος» του μη αναγνωρισμένου διεθνώς Γενικού Εθνικού Κογκρέσου («ΓΕΚ») (γνωστού και ως «κυβέρνησης εθνικής σωτηρίας») και, ως εκ τούτου, είναι υπεύθυνος για τις δραστηριότητές του.
                        Ως «πρόεδρος» του ΓΕΚ, ο Nuri Abu Sahmain παρεμπόδισε και αντιτάχθηκε τα μέγιστα στην πολιτική συμφωνία για τη Λιβύη και στη σύσταση κυβέρνησης εθνικής ενότητας («ΚΕΕ»).
                        Στις 15 Δεκεμβρίου 2015 ο Sahmain ζήτησε την αναβολή της πολιτικής συμφωνίας για τη Λιβύη που είχε προγραμματισθεί να συμφωνηθεί σε σύνοδο στις 17 Δεκεμβρίου.
                        Στις 16 Δεκεμβρίου 2015 ο Sahmain εξέδωσε δήλωση σύμφωνα με την οποία το ΓΕΚ δεν επέτρεπε στα μέλη του να συμμετάσχουν στη σύνοδο ή να υπογράψουν την πολιτική συμφωνία για τη Λιβύη.
                        Την 1η Ιανουαρίου 2016 ο Sahmain απέρριψε την πολιτική συμφωνία για τη Λιβύη κατά τις συνομιλίες με τον Ειδικό Εκπρόσωπο των Ηνωμένων Εθνών.»

            «ΠΑΡΑΡΤΗΜΑ IV

               Κατάλογος προσώπων και οντοτήτων που ορίζονται στο άρθρο 9 παράγραφος 2

            Α.   ΠΡΟΣΩΠΑ

                        Όνομα

                        Αναγνωριστικά στοιχεία

                        Λόγοι

                        Ημερομηνία καταχώρισης

                        21.

                        SALEH ISSA GWAIDER, Agila

                        Ημερομηνία γεννήσεως 1944 (αβέβαιο)

                        Ο Agila Saleh διατελεί πρόεδρος της Βουλής των Αντιπροσώπων της Λιβύης από τις 5 Αυγούστου 2014.
                        Στις 17 Δεκεμβρίου 2015 ο Saleh δήλωσε την αντίθεσή του στην πολιτική συμφωνία για τη Λιβύη που υπεγράφη στις 17 Δεκεμβρίου 2015.
                        Ως πρόεδρος της Βουλής των Αντιπροσώπων, ο Saleh παρεμπόδισε και υπονόμευσε την πολιτική μετάβαση στη Λιβύη, μεταξύ άλλων αρνούμενος να διοργανώσει ψηφοφορία στη Βουλή των Αντιπροσώπων στις 23 Φεβρουαρίου 2016 για την εκλογή κυβέρνησης εθνικής ενότητας («ΚΕΕ»).
                        Στις 23 Φεβρουαρίου 2016 ο Saleh αποφάσισε να δημιουργήσει μια επιτροπή που θα συμπεριλάβει και άλλα μέλη της «ενδολιβυκής» διαδικασίας (libyan-libyan process) και η οποία αντιτίθεται προς την πολιτική συμφωνία για τη Λιβύη.

                        22.

                        GHWELL, Khalifa
                        γνωστός και ως AL GHWEIL, Khalifa
                        AL-GHAWAIL, Khalifa

                        Ημερομηνία γεννήσεως 1964
                        Misratah

                        Ο Khalifa Ghwell είναι ο λεγόμενος «πρωθυπουργός και υπουργός Άμυνας» του μη αναγνωρισμένου διεθνώς Γενικού Εθνικού Κογκρέσου («ΓΕΚ») (γνωστού και ως «κυβέρνησης εθνικής σωτηρίας») και, ως εκ τούτου, είναι υπεύθυνος για τις δραστηριότητές του.
                        Στις 7 Ιουλίου 2015 ο Khalifa Ghwell εξέφρασε την υποστήριξή του προς το «Μέτωπο Σταθερότητας» (Alsomood), μια νέα στρατιωτική δύναμη 7 ταξιαρχιών που προσπαθεί να εμποδίσει τον σχηματισμό κυβέρνησης εθνικής ενότητας στην Τρίπολη, συμμετέχοντας στην τελετή υπογραφής για τη σύσταση της δύναμης με τον «πρόεδρο» του ΓΕΚ Nuri Abu Sahmain.
                        Ως «πρωθυπουργός» του ΓΕΚ, ο Ghwell συνέβαλε καταλυτικά στην παρεμπόδιση της σύστασης κυβέρνησης εθνικής ενότητας («ΚΕΕ») η οποία συγκροτήθηκε δυνάμει της πολιτικής συμφωνίας για τη Λιβύη.
                        Στις 15 Ιανουαρίου 2016, υπό την ιδιότητά του ως «πρωθυπουργού και υπουργού Άμυνας» του ΓΕΚ, ο Ghwell διέταξε να κρατούνται τα μέλη της νέας ομάδας ασφαλείας, η οποία διορίσθηκε από τον πρωθυπουργό της κυβέρνησης εθνικής ενότητας, που εισέρχονται στην Τρίπολη.

                        23.

                        ABU SAHMAIN, Nuri
                        γνωστός και ως BOSAMIN, Nori
                        BO SAMIN, Nuri
                        BADI, Salahdin

                        Ημερομηνία γεννήσεως 16.5.1956
                        Zouara/Zuwara Λιβύη

                        Ο Nuri Abu Sahmain είναι ο λεγόμενος «πρόεδρος» του μη αναγνωρισμένου διεθνώς Γενικού Εθνικού Κογκρέσου («ΓΕΚ») (γνωστού και ως «κυβέρνησης εθνικής σωτηρίας») και, ως εκ τούτου, είναι υπεύθυνος για τις δραστηριότητές του.
                        Ως πρόεδρος του ΓΕΚ, ο Nuri Abu Sahmain παρεμπόδισε και αντιτάχθηκε τα μέγιστα στην πολιτική συμφωνία για τη Λιβύη και στη σύσταση κυβέρνησης εθνικής ενότητας («ΚΕΕ»).
                        Στις 15 Δεκεμβρίου 2015 ο Sahmain ζήτησε την αναβολή της πολιτικής συμφωνίας για τη Λιβύη που είχε προγραμματισθεί να συμφωνηθεί σε σύνοδο στις 17 Δεκεμβρίου.
                        Στις 16 Δεκεμβρίου 2015 ο Sahmain εξέδωσε δήλωση σύμφωνα με την οποία το ΓΕΚ δεν επέτρεπε στα μέλη του να συμμετάσχουν στη σύνοδο ή να υπογράψουν την πολιτική συμφωνία για τη Λιβύη.
                        Την 1η Ιανουαρίου 2016 ο Sahmain απέρριψε την πολιτική συμφωνία για τη Λιβύη κατά τις συνομιλίες με τον Ειδικό Εκπρόσωπο των Ηνωμένων Εθνών.»


title: Απόφαση του Συμβουλίου, της 25ης Φεβρουαρίου 2008 , για το διορισμό του τακτικού μέλους από το Λουξεμβούργο του Διοικητικού Συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης

text:
               5.3.2008

               EL

               Επίσημη Εφημερίδα της Ευρωπαϊκής Ένωσης

               C 60/1

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 25ης Φεβρουαρίου 2008
   για το διορισμό του τακτικού μέλους από το Λουξεμβούργο του Διοικητικού Συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης
   (2008/C 60/01)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τον κανονισμό (ΕΟΚ) αριθ. 337/75 του Συμβουλίου, της 10ης Φεβρουαρίου 1975, περί δημιουργίας Ευρωπαϊκού Κέντρου για την Ανάπτυξη της Επαγγελματικής Κατάρτισης (1), και ιδίως το άρθρο 4,
   την υποψηφιότητα που υπέβαλε η κυβέρνηση του Λουξεμβούργου,
   Εκτιμώντας ότι:

               (1)

               Με την απόφαση του της 18ης Σεπτεμβρίου 2006 (2), το Συμβούλιο διόρισε τα μέλη του Διοικητικού Συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης για τη χρονική περίοδο από 18ης Σεπτεμβρίου 2006 μέχρι 17ης Σεπτεμβρίου 2009.

               (2)

               Μετά την παραίτηση του κ. Gilbert ENGEL, χηρεύει θέση τακτικού μέλους του Διοικητικού Συμβουλίου του προαναφερθέντος Κέντρου στην κατηγορία των εκπροσώπων των κυβερνήσεων.

               (3)

               Το τακτικό μέλος από το Λουξεμβούργο του Διοικητικού Συμβουλίου του προαναφερθέντος Κέντρου πρέπει να διορισθεί για το υπόλοιπο της θητείας, η οποία λήγει στις 17 Σεπτεμβρίου 2009,

         ΑΠΟΦΑΣΙΖΕΙ:
   Άρθρο μόνο
   Ο ακόλουθος διορίζεται μέλος του Διοικητικού Συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης, για το υπόλοιπο της θητείας, ήτοι έως την 17η Σεπτεμβρίου 2009:
   ΕΚΠΡΟΣΩΠΟΙ ΤΩΝ ΚΥΒΕΡΝΗΣΕΩΝ
   Λουξεμβούργο: κ. Nic ALFF.

      Βρυξέλλες, 25 Φεβρουαρίου 2008.

            Για το Συμβούλιο

            Ο Πρόεδρος

         A. VIZJAK

      (1)  ΕΕ L 39 της 13.2.1975, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 2051/2004 (ΕΕ L 355 της 1.12.2004, σ. 1).

      (2)  ΕΕ C 240 της 5.10.2006, σ. 1.


title: 2013/624/ΕΕ: Απόφαση του Ευρωπαϊκού Κοινοβουλίου, της 17ης Απριλίου 2013 , σχετικά με την απαλλαγή όσον αφορά την εκτέλεση του προϋπολογισμού της ευρωπαϊκής κοινής επιχείρησης για τον ITER και την ανάπτυξη της πυρηνικής σύντηξης για το οικονομικό έτος 2011

text:
               16.11.2013

               EL

               Επίσημη Εφημερίδα της Ευρωπαϊκής Ένωσης

               L 308/363

      ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ

   της 17ης Απριλίου 2013
   σχετικά με την απαλλαγή όσον αφορά την εκτέλεση του προϋπολογισμού της ευρωπαϊκής κοινής επιχείρησης για τον ITER και την ανάπτυξη της πυρηνικής σύντηξης για το οικονομικό έτος 2011
   (2013/624/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς της ευρωπαϊκής κοινής επιχείρησης για τον ITER και την ανάπτυξη της πυρηνικής σύντηξης για το οικονομικό έτος 2011,

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς της ευρωπαϊκής κοινής επιχείρησης για τον ITER και την ανάπτυξη της πυρηνικής σύντηξης για το οικονομικό έτος 2011, που συνοδεύεται από τις απαντήσεις της κοινής επιχείρησης (1),

               —

               έχοντας υπόψη τα συμπεράσματα της μεικτής αντιπροσωπείας των επιτροπών προϋπολογισμών και ελέγχου του προϋπολογισμού του Ευρωπαϊκού Κοινοβουλίου στον ITER στην Κανταράς στις 16-18 Μαΐου 2011,

               —

               έχοντας υπόψη τη σύσταση του Συμβουλίου της 12ης Φεβρουαρίου 2013 (05755/2013 – C7-0040/2013),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου της 25ης Οκτωβρίου 2012 σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη την απόφαση 2007/198/Ευρατόμ του Συμβουλίου, της 27ης Μαρτίου 2007, για την ίδρυση της ευρωπαϊκής κοινής επιχείρησης για τον ITER και την ανάπτυξη της πυρηνικής σύντηξης και περί παραχωρήσεως προνομίων σε αυτήν (4), και ιδίως το άρθρο 5 παράγραφος 3,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού (A7-0077/2013),

               1.

               χορηγεί απαλλαγή στον διευθυντή της ευρωπαϊκής κοινής επιχείρησης για τον ITER και την ανάπτυξη της πυρηνικής σύντηξης όσον αφορά την εκτέλεση του προϋπολογισμού της κοινής επιχείρησης για το οικονομικό έτος 2011·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση, καθώς και το ψήφισμα που αποτελεί αναπόσπαστο μέρος της, στον διευθυντή της ευρωπαϊκής κοινής επιχείρησης για τον ITER και την ανάπτυξη της πυρηνικής σύντηξης, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 6 της 10.1.2013, σ. 36.

      (2)  ΕΕ L 248 της 16.9.2002, σ. 1.

      (3)  ΕΕ L 298 της 26.10.2012, σ. 1.

      (4)  ΕΕ L 90 της 30.3.2007, σ. 58.

      (5)  ΕΕ L 357 της 31.12.2002, σ. 72.

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ

      της 17ης Απριλίου 2013
      με τις παρατηρήσεις που αποτελούν αναπόσπαστο μέρος της απόφασής του σχετικά με την απαλλαγή όσον αφορά την εκτέλεση του προϋπολογισμού της ευρωπαϊκής κοινής επιχείρησης για τον ITER και την ανάπτυξη της πυρηνικής σύντηξης για το οικονομικό έτος 2011
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη τους οριστικούς ετήσιους λογαριασμούς της ευρωπαϊκής κοινής επιχείρησης για τον ITER και την ανάπτυξη της πυρηνικής σύντηξης για το οικονομικό έτος 2011,

                  —

                  έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς της ευρωπαϊκής κοινής επιχείρησης για τον ITER και την ανάπτυξη της πυρηνικής σύντηξης για το οικονομικό έτος 2011, που συνοδεύεται από τις απαντήσεις της κοινής επιχείρησης (1),

                  —

                  έχοντας υπόψη τα συμπεράσματα της μεικτής αντιπροσωπείας των επιτροπών προϋπολογισμών και ελέγχου του προϋπολογισμού του Ευρωπαϊκού Κοινοβουλίου στον ITER στην Κανταράς στις 16-18 Μαΐου 2011,

                  —

                  έχοντας υπόψη τη σύσταση του Συμβουλίου της 12ης Φεβρουαρίου 2013 (05755/2013 – C7-0040/2013),

                  —

                  έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

                  —

                  έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου της 25ης Οκτωβρίου 2012 σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

                  —

                  έχοντας υπόψη την απόφαση 2007/198/Ευρατόμ του Συμβουλίου, της 27ης Μαρτίου 2007, για την ίδρυση της ευρωπαϊκής κοινής επιχείρησης για τον ITER και την ανάπτυξη της πυρηνικής σύντηξης και περί παραχωρήσεως προνομίων σε αυτήν (4), και ιδίως το άρθρο 5 παράγραφος 3,

                  —

                  έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως το άρθρο 94,

                  —

                  έχοντας υπόψη το άρθρο 77 και το παράρτημα VI του Κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού (A7-0077/2013),

                  Α.

                  λαμβάνοντας υπόψη ότι η ευρωπαϊκή κοινή επιχείρηση για τον ITER και την ανάπτυξη της πυρηνικής σύντηξης («η κοινή επιχείρηση») συστάθηκε τον Μάρτιο του 2007 για διάρκεια 35 ετών,

                  B.

                  λαμβάνοντας υπόψη ότι η κοινή επιχείρηση άρχισε να λειτουργεί αυτόνομα τον Μάρτιο του 2008,

                  Γ.

                  λαμβάνοντας υπόψη ότι το Ελεγκτικό Συνέδριο επισημαίνει ότι έλαβε εύλογη διαβεβαίωση ότι οι ετήσιοι λογαριασμοί της κοινής επιχείρησης για το οικονομικό έτος 2011 είναι αξιόπιστοι και οι πράξεις στις οποίες βασίζονται οι λογαριασμοί είναι νόμιμες και κανονικές,

                  Δ.

                  λαμβάνοντας υπόψη ότι το Ελεγκτικό Συνέδριο εξέδωσε στις 9 Οκτωβρίου 2008 τη γνωμοδότησή του αριθ. 4/2008 σχετικά με τον δημοσιονομικό κανονισμό της κοινής επιχείρησης,

                  E.

                  λαμβάνοντας υπόψη ότι κατά τη σύσταση της κοινής επιχείρησης οι ενδεικτικοί συνολικοί πόροι που θεωρήθηκαν αναγκαίοι για την περίοδο 2007 έως 2014 ανέρχονταν σε 9 653 000 000 EUR,

         Δημοσιονομική και χρηματοοικονομική διαχείριση

                  1.

                  σημειώνει ότι οι ετήσιοι λογαριασμοί της κοινής επιχείρησης παρέχουν ακριβοδίκαιη εικόνα, από κάθε ουσιώδη πλευρά, της οικονομικής κατάστασής της την 31η Δεκεμβρίου 2011, των αποτελεσμάτων των πράξεών της και των ταμειακών ροών της για το οικονομικό έτος που έληξε την ημερομηνία αυτή, σύμφωνα με τις διατάξεις του δημοσιονομικού κανονισμού της·

                  2.

                  αναγνωρίζει ότι οι πράξεις στις οποίες βασίζονται οι ετήσιοι λογαριασμοί της κοινής επιχείρησης για το οικονομικό έτος 2011 είναι, από κάθε ουσιώδη πλευρά, νόμιμες και κανονικές·

                  3.

                  σημειώνει ότι τα ποσοστά εκτέλεσης των διαθέσιμων πιστώσεων ανάληψης υποχρεώσεων και πιστώσεων πληρωμών ανήλθαν σε 99,7 % και 85,7 % αντιστοίχως· επισημαίνει ότι από τα 611 000 000 EUR των διαθέσιμων για επιχειρησιακές δραστηριότητες πιστώσεων πληρωμών, το 42 % εκτελέσθηκε με άμεσες ατομικές δεσμεύσεις ενώ το υπόλοιπο 58 % εκτελέσθηκε με συνολικές δεσμεύσεις·

                  4.

                  επιδοκιμάζει τον διορισμό του προϊσταμένου του τμήματος ITER, του προϊσταμένου διοίκησης και του προϊσταμένου της μονάδας προϋπολογισμού και οικονομικών το 2011 σε συνέχεια της προσαρμογής του σχεδίου βελτίωσης της διαχείρισης με σκοπό τον διαχωρισμό των οικονομικών αρμοδιοτήτων από τις επιχειρησιακές αρμοδιότητες το 2010·

                  5.

                  λυπάται για το γεγονός ότι ο εσωτερικός ελεγκτής της κοινής επιχείρησης εξέφρασε ανησυχίες σχετικά με τα χρηματοοικονομικά κυκλώματα και συν τοις άλλοις για τον διαχωρισμό των καθηκόντων· προτρέπει την κοινή επιχείρηση να καθιερώσει χωρίς καθυστέρηση την κατάλληλη συστηματοποίηση των χρηματοοικονομικών κυκλωμάτων και να διαχωρίσει όλα τα καθήκοντα που είναι ασύμβατα·

                  6.

                  αναμένει από την κοινή επιχείρηση:

                              —

                              να θέσει σε εφαρμογή και να χρησιμοποιεί πλήρως ολοκληρωμένο εργαλείο για τη διαχείριση δημοσιονομικών, χρηματοοικονομικών και επιχειρησιακών πληροφοριών·

                              —

                              να εφαρμόσει πλήρως τα σχέδια δράσης που ενέκρινε η κοινή επιχείρηση κατόπιν των εσωτερικών ελέγχων σχετικά με τα χρηματοοικονομικά κυκλώματα, τη διαχείριση των επιχορηγήσεων και τις συμβάσεις εμπειρογνωμόνων·

                              —

                              να ολοκληρώσει την επικύρωση των υποκείμενων συστημάτων από τον υπόλογο·

                              —

                              να εγκρίνει συνολική στρατηγική εκ των υστέρων ελέγχου για τις επιχορηγήσεις και τις επιχειρησιακές συμβάσεις·

                              —

                              να διενεργήσει άσκηση διαχείρισης των κινδύνων σε επίπεδο επιχείρησης·

         Συμβάσεις και επιχορηγήσεις

                  7.

                  τονίζει ότι, όπως επισημάνθηκε ήδη στην έκθεση του Ελεγκτικού Συνεδρίου για το 2010, η κοινή επιχείρηση πρέπει να εντείνει τις προσπάθειές της για να αυξήσει τον ανταγωνισμό καθώς ο αριθμός των λαμβανόμενων προσφορών για τις διαδικασίες σύναψης δημοσίων συμβάσεων στον τομέα των επιχειρησιακών δραστηριοτήτων, οι οποίες υπεγράφησαν το 2011 εξακολουθεί να είναι χαμηλός, δηλαδή δύο κατά μέσο όρο ενώ για τις επιχορηγήσεις ο μέσος αριθμός προτάσεων που ελήφθησαν ήταν μόνον μία ανά πρόσκληση για υποβολή προσφορών· αναγνωρίζει ότι η φύση της εργασίας της κοινής επιχείρησης χαρακτηρίζεται από την ανάθεση συμβάσεων για εξαρτήματα υψηλής τεχνολογίας που δεν έχουν κατασκευαστεί ποτέ στο παρελθόν και χωρίς εμπορική αξία, σχεδιασμένα για την κατασκευή ενός πειραματικού αντιδραστήρα σύντηξης σε μια άκρως σύνθετη αγορά, στην οποία επικρατούν συνθήκες μονοπωλίου ή ολιγοπωλίου· επαναλαμβάνει ότι η κοινή επιχείρηση πρέπει να αναζητήσει καλή απόδοση της δαπάνης σε όλες τις πιθανές αγορές·

                  8.

                  εκφράζει τη λύπη του για το γεγονός ότι σε μία περίπτωση, η απόφαση ακύρωσης της ανοικτής διαδικασίας και χρησιμοποίησης διαδικασίας με διαπραγμάτευση δεν ήταν δεόντως αιτιολογημένη ενώ σε μια άλλη περίπτωση η κοινή επιχείρηση αποφάσισε να διαπραγματευθεί με δύο επιχειρήσεις που υπέβαλαν προσφορές στο πλαίσιο ανοικτής διαδικασίας (μολονότι η μία από αυτές δεν διέθετε τις απαραίτητες τεχνικές ικανότητες)· εκφράζει επιπλέον τη λύπη του για το γεγονός ότι σε μια άλλη περίπτωση, δεν ήταν δεόντως αιτιολογημένη ούτε η επιλογή της διαδικασίας με διαπραγμάτευση ούτε οι συμβατικές ποσότητες και τιμές·

                  9.

                  ανησυχεί διότι με τον έλεγχο του Ελεγκτικού Συνεδρίου επιβεβαιώθηκαν οι διαπιστώσεις ενός εσωτερικού ελέγχου που διενεργήθηκε το 2011 στον τομέα της σύναψης συμβάσεων, και συγκεκριμένα:

                              —

                              η προκήρυξη προκαταρκτικής ενημέρωσης δεν χρησιμοποιείται ως μέσο αύξησης της εκ των προτέρων δημοσιότητας για τις προσεχείς διαδικασίες διαγωνισμού,

                              —

                              δεν υπάρχει σύστημα παρακολούθησης και διαχείρισης των αλλαγών στις συμβατικές απαιτήσεις, άρα και εντοπισμού και αντιμετώπισης των υπερβάσεων κόστους,

                              —

                              η διάρκεια της διαδικασίας σύναψης συμβάσεων είναι συχνά υπερβολικά μεγάλη και σημειώνονται ανεπάρκειες στην κατάρτιση των τευχών δημοπράτησης,

                              —

                              οι εκτιμήσεις κόστους δεν είναι επαρκώς τεκμηριωμένες·

                  10.

                  ζητεί στο πλαίσιο αυτό να συνταχθεί λεπτομερής έκθεση προόδου με συγκεκριμένες προτάσεις για τη σταδιακή διόρθωση των προαναφερθεισών ελλείψεων·

                  11.

                  λυπάται για το γεγονός ότι με τον έλεγχο του Ελεγκτικού Συνεδρίου αποκαλύφθηκε επίσης ότι οι διαδικασίες προληπτικού ελέγχου που εφαρμόζονται για τις πληρωμές που καταβάλλονται στο πλαίσιο συμβάσεων και συμφωνιών επιχορήγησης δεν είναι επαρκώς τεκμηριωμένες·

         Έλεγχοι διασφάλισης της ποιότητας και εκ των υστέρων έλεγχοι σχετικά με τη σύναψη συμβάσεων και τις επιχορηγήσεις

                  12.

                  εκφράζει ανησυχίες για το γεγονός ότι μολονότι η κοινή επιχείρηση διαθέτει σύστημα διενέργειας ελέγχων σε επίπεδο αναδόχων, με στόχο τον έλεγχο της συμμόρφωσης με τις απαιτήσεις διασφάλισης της ποιότητας, ωστόσο η εμβέλεια των εν λόγω ελέγχων δεν καλύπτει τις δημοσιονομικές πτυχές της εκτέλεσης των συμβάσεων· καλεί την κοινή επιχείρηση να εξασφαλίσει ότι το πεδίο του συστήματος διενέργειας ελέγχων καλύπτει την προστασία των οικονομικών συμφερόντων της κοινής επιχείρησης περιλαμβανομένων των χρηματοοικονομικών και συμβατικών πτυχών·

                  13.

                  λαμβάνει υπό σημείωση ότι παρά το γεγονός ότι η κοινή επιχείρηση ξεκίνησε το 2011 εκ των υστέρων ελέγχους για την αξιολόγηση της νομιμότητας και κανονικότητας της εκτέλεσης των επιχορηγήσεων, δεν διαθέτει ωστόσο συνολική στρατηγική κατασταλτικών ελέγχων για να καλύπτει την εκτέλεση των συμβάσεων επιχορήγησης και των λοιπών συμβάσεων· προτρέπει την κοινή επιχείρηση να καθορίσει και να εφαρμόσει συνολική στρατηγική εκ των υστέρων ελέγχων που θα καλύπτει πλήρως τους πόρους που δαπανώνται από τον προϋπολογισμό·

         Δικαιώματα διανοητικής ιδιοκτησίας και βιομηχανική πολιτική

                  14.

                  αναγνωρίζει ότι στις 28 Μαρτίου 2012 το διοικητικό συμβούλιο ενέκρινε την πολιτική της κοινής επιχείρησης για τα δικαιώματα διανοητικής ιδιοκτησίας και τη διάδοση πληροφοριών· σημειώνει πάντως ότι το διοικητικό συμβούλιο δεν έχει ακόμη εγκρίνει τη βιομηχανική πολιτική που απαιτείται δυνάμει του καταστατικού·

         Καθυστερημένη καταβολή των εισφορών των μελών

                  15.

                  εκφράζει τη δυσαρέσκειά του για το γεγονός ότι 12 μέλη κατέβαλαν καθυστερημένα τις εισφορές τους για το 2011·

                  16.

                  θεωρεί ουσιαστικό να τηρείται από όλα τα μέλη της κοινής επιχείρησης η προθεσμία για την καταβολή των εισφορών των μελών· υποστηρίζει ότι το διοικητικό συμβούλιο ενέκρινε τα εν λόγω μέτρα που προβλέπουν την επιβολή τόκου επί των ετήσιων εισφορών των μελών σε περίπτωση καθυστερημένης καταβολής τους·

         Υπηρεσία εσωτερικού λογιστικού ελέγχου της Επιτροπής

                  17.

                  σημειώνει ότι ο καταστατικός χάρτης αποστολής της υπηρεσίας εσωτερικού λογιστικού ελέγχου της Επιτροπής εγκρίθηκε από το διοικητικό συμβούλιο στις 25 Νοεμβρίου 2011, συνοδευόμενος από συντονισμένο στρατηγικό σχέδιο ελέγχων για το διάστημα 2012-2014 και ο δημοσιονομικός κανονισμός της κοινής επιχείρησης τροποποιήθηκε αναλόγως προκειμένου να καθιερώσει τις διατάξεις του κανονισμού-πλαισίου σχετικά με τη δικαιοδοσία του εσωτερικού ελεγκτή της Επιτροπής· υπενθυμίζει ότι η κοινή επιχείρηση άρχισε να λειτουργεί αυτόνομα τον Μάρτιο 2008·

         Δημοσιονομικός κανονισμός και κανόνες εφαρμογής

                  18.

                  επιδοκιμάζει το γεγονός ότι το διοικητικό συμβούλιο της κοινής επιχείρησης, στη συνεδρίασή του της 1ης Ιουνίου 2011, αποφάσισε να αποδεχθεί κατά το μεγαλύτερο μέρος τις παρατηρήσεις που περιείχε η γνώμη αριθ. 4/2008 του Ελεγκτικού Συνεδρίου σχετικά με τον δημοσιονομικό κανονισμό της κοινής επιχείρησης για τον ITER και την ανάπτυξη της πυρηνικής σύντηξης (37 συστάσεις έγιναν πλήρως αποδεκτές, 11 έγιναν αποδεκτές με σχόλια και μόνο δύο απερρίφθησαν).

                  19.

                  λαμβάνει υπό σημείωση ότι το Ελεγκτικό Συνέδριο φρονεί ότι ορισμένες διατάξεις των κανόνων εφαρμογής της κοινής επιχείρησης παρεκκλίνουν από τους κανόνες εφαρμογής του δημοσιονομικού κανονισμού της Ένωσης χωρίς να υπάρχει επαρκής αιτιολόγηση· εκφράζει την ικανοποίησή του για τη διευκρίνιση της κοινής επιχείρησης σύμφωνα με την οποία οι αναθεωρημένοι κανόνες εφαρμογής παρέχουν επαρκή καθοδήγηση για την υλοποίηση των δραστηριοτήτων της κοινής επιχείρησης ως προς παραδείγματος χάριν τους όρους σύναψης και χορήγησης δανείων ή τους κανόνες αξιολόγησης εισφορών σε είδος·

         Εισφορά της Ένωσης στη φάση κατασκευής του ITER

                  20.

                  υπενθυμίζει ότι τον Ιούλιο του 2010 το Συμβούλιο αναθεώρησε την εκτίμηση προϋπολογισμού της εισφοράς της κοινής επιχείρησης για τη φάση κατασκευής, ύψους 6 600 000 000 EUR (αξία του 2008), με την οποία διπλασιαζόταν η αρχική εκτίμηση· εκφράζει την ανησυχία του για το γεγονός ότι η κοινή επιχείρηση ενεργεί ώστε να ευθυγραμμίσει το συνολικό κόστος μέχρι σήμερα με τις αξίες του 2008, με σκοπό να είναι σε θέση να καταρτίσει τις δυνητικές παρεκκλίσεις από τις προβλέψεις του προϋπολογισμού· λαμβάνει υπό σημείωση ότι η κοινή επιχείρηση εφάρμοσε εργαλείο τακτικής παρακολούθησης της εγκυρότητας των προβλέψεων και αναφοράς δυνητικών παρεκκλίσεων· αναμένει από την κοινή επιχείρηση να ενημερώσει την αρμόδια για τη χορήγηση απαλλαγής αρχή σχετικά με τα αποτελέσματα αυτής της ανάλυσης·

         Συμφωνία φιλοξενίας με το κράτος υποδοχής

                  21.

                  αναγνωρίζει ότι μολονότι έχει υπογραφεί μεταξύ του Βασιλείου της Ισπανίας και της κοινής επιχείρησης συμφωνία φιλοξενίας όσον αφορά τη στέγαση σε γραφεία, τα προνόμια και τις ασυλίες και τη λοιπή στήριξη που πρέπει να προσφερθεί, δεν έχει διατεθεί ακόμα η μόνιμη έδρα στην κοινή επιχείρηση· σημειώνει ωστόσο ότι η κοινή επιχείρηση συνεχίζει να στεγάζεται σε προσωρινά κτίρια που χορηγούνται από το Βασίλειο της Ισπανίας·

         Άλλα θέματα

                  22.

                  καλεί και πάλι το Ελεγκτικό Συνέδριο να του υποβάλει μέσα σε εύλογη προθεσμία, ειδική έκθεση σχετικά με κοινά ζητήματα που ανακύπτουν λόγω της φύσης των κοινών επιχειρήσεων, και τα οποία οι κοινές επιχειρήσεις πρέπει να εξετάσουν από κοινού με τους εταίρους τους, με σκοπό να διασφαλισθεί η προστιθέμενη αξία τους και η αποτελεσματική εκτέλεση των ενωσιακών προγραμμάτων έρευνας, ανάπτυξης τεχνολογίας και επίδειξης· σημειώνει ακόμη ότι η εν λόγω έκθεση πρέπει να περιλαμβάνει αξιολόγηση της αποτελεσματικότητας της σύστασης και της δομής των κοινών επιχειρήσεων.

         (1)  ΕΕ C 6 της 10.1.2013, σ. 36.

         (2)  ΕΕ L 248 της 16.9.2002, σ. 1.

         (3)  ΕΕ L 298 της 26.10.2012, σ. 1.

         (4)  ΕΕ L 90 της 30.3.2007, σ. 58.

         (5)  ΕΕ L 357 της 31.12.2002, σ. 72.


Avis juridique important

|

32002D0650

Απόφαση της Επιτροπής, της 28ης Ιουνίου 20002, για τη σύναψη συμφωνίας για την τροποποίηση της συμφωνίας μεταξύ της Ευρωπαϊκής Κοινότητας και της Αυστραλίας σχετικά με το εμπόριο του οίνου

Επίσημη Εφημερίδα αριθ. L 213 της 09/08/2002 σ. 0043 - 0043

Απόφαση της Επιτροπήςτης 28ης Ιουνίου 2002για τη σύναψη συμφωνίας για την τροποποίηση της συμφωνίας μεταξύ της Ευρωπαϊκής Κοινότητας και της Αυστραλίας σχετικά με το εμπόριο του οίνου[κοινοποιηθείσα υπό τον αριθμό Ε(2002) 2391](2002/650/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την απόφαση 94/184/ΕΚ του Συμβουλίου, της 24ης Ιανουαρίου 1994, για τη σύναψη συμφωνίας μεταξύ της Ευρωπαϊκής Κοινότητας και της Αυστραλίας σχετικά με το εμπόριο του οίνου(1), και ιδίως το άρθρο 3,τη συμφωνία μεταξύ της Ευρωπαϊκής Κοινότητας και της Αυστραλίας σχετικά με το εμπόριο του οίνου, η οποία υπεγράφη στις Βρυξέλλες και στην Καμπέρα στις 26 και 31 Ιανουαρίου 1994 αντιστοίχως(2), όπως τροποποιήθηκε τελευταία από τη συμφωνία της 25ης Ιουλίου 2001(3), και ιδίως το άρθρο 17 παράγραφος 2,Εκτιμώντας τα ακόλουθα:(1) Η Επιτροπή διαπραγματεύθηκε, εξ ονόματος της Κοινότητας, τροποποίηση της εν λόγω συμφωνίας που αποσκοπούσε στο να παραταθεί, έως τις 30 Ιουνίου 2003, η προσωρινή εξουσιοδότηση που παραχωρήθηκε στους αυστραλιανούς οίνους οι οποίοι υφίστανται επεξεργασία με ιοντεναλλακτικές ρητίνες.(2) Η επιτροπή διαχείρισης οίνων δεν διατύπωσε γνώμη στην προθεσμία που όρισε ο πρόεδρός της,ΑΠΟΦΑΣΙΖΕΙ:Άρθρο 1Εγκρίνεται εξ ονόματος της Κοινότητας η συμφωνία με την οποία τροποποιείται η συμφωνία μεταξύ της Ευρωπαϊκής Κοινότητας και της Αυστραλίας σχετικά με το εμπόριο του οίνου.Το κείμενο της συμφωνίας επισυνάπτεται στην παρούσα απόφαση.Άρθρο 2Η παρούσα απόφαση και η συμφωνία που αναφέρεται στο άρθρο 1 δημοσιεύονται στην Επίσημη Εφημερίδα των Ευρωπαϊκών Κοινοτήτων.Βρυξέλλες, 28 Ιουνίου 2002.Για την ΕπιτροπήFranz FischlerΜέλος της Επιτροπής(1) ΕΕ L 86 της 31.3.1994, σ. 1.(2) ΕΕ L 86 της 31.3.1994, σ. 3.(3) ΕΕ L 208 της 1.8.2001, σ. 46.


title: Απόφαση (ΚΕΠΠΑ) 2015/363 του Συμβουλίου, της 5ης Μαρτίου 2015 , σχετικά με την προσωρινή υποδοχή ορισμένων Παλαιστινίων σε κράτη μέλη της Ευρωπαϊκής Ένωσης

text:
               6.3.2015

               EL

               Επίσημη Εφημερίδα της Ευρωπαϊκής Ένωσης

               L 62/24

         ΑΠΌΦΑΣΗ (ΚΕΠΠΑ) 2015/363 ΤΟΥ ΣΥΜΒΟΥΛΊΟΥ
   της 5ης Μαρτίου 2015
   σχετικά με την προσωρινή υποδοχή ορισμένων Παλαιστινίων σε κράτη μέλη της Ευρωπαϊκής Ένωσης
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29 και το άρθρο 31, παράγραφος 1,
   Εκτιμώντας τα ακόλουθα:

               (1)

               Στις 31 Ιανουαρίου 2013 το Συμβούλιο εξέδωσε την απόφαση 2013/71/ΚΕΠΠΑ σχετικά με την προσωρινή υποδοχή ορισμένων Παλαιστινίων σε κράτη μέλη της Ευρωπαϊκής Ένωσης (1), η οποία προβλέπει την παράταση της ισχύος των εθνικών τους αδειών εισόδου και παραμονής στο έδαφος των κρατών μελών που αναφέρονται στην κοινή θέση 2002/400/ΚΕΠΠΑ του Συμβουλίου (2) για περαιτέρω περίοδο 12 μηνών.

               (2)

               Βάσει αξιολόγησης της εφαρμογής της κοινής θέσης 2002/400/ΚΕΠΠΑ, το Συμβούλιο θεωρεί σκόπιμη την παράταση της ισχύος των εν λόγω αδειών για περαιτέρω περίοδο 24 μηνών,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα κράτη μέλη που αναφέρονται στο άρθρο 2 της κοινής θέσης 2002/400/ΚΕΠΠΑ παρατείνουν την ισχύ των εθνικών αδειών εισόδου και παραμονής που χορηγούνται σύμφωνα με το άρθρο 3 της εν λόγω κοινής θέσης, για περαιτέρω περίοδο 24 μηνών, αρχής γενομένης από τις 31 Ιανουαρίου 2014.
   Άρθρο 2
   Το Συμβούλιο αξιολογεί την εφαρμογή της κοινής θέσης 2002/400/ΚΕΠΠΑ εντός έξι μηνών από την έκδοση της παρούσας απόφασης.
   Άρθρο 3
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 5 Μαρτίου 2015.

            Για το Συμβούλιο

            Η Πρόεδρος

         D. REIZNIECE-OZOLA

      (1)  Απόφαση 2013/71/ΚΕΠΠΑ του Συμβουλίου, της 31ης Ιανουαρίου 2013, σχετικά με την προσωρινή υποδοχή ορισμένων Παλαιστινίων σε κράτη μέλη της Ευρωπαϊκής Ένωσης (ΕΕ L 32 της 1.2.2013, σ. 19).

      (2)  Κοινή θέση του Συμβουλίου, της 21ης Μαΐου 2002, σχετικά με την προσωρινή υποδοχή ορισμένων Παλαιστινίων σε κράτη μέλη της Ευρωπαϊκής Ένωσης (ΕΕ L 138 της 28.5.2002, σ. 33).


title: Απόφαση 2008/665/ΚΕΠΠΑ του Συμβουλίου, της 9ης Ιουνίου 2008 , για τη σύναψη της συμφωνίας μεταξύ της Ευρωπαϊκής Ένωσης και της Δημοκρατίας της Αλβανίας σχετικά με τη συμμετοχή της Δημοκρατίας της Αλβανίας στη στρατιωτική επιχείρηση της Ευρωπαϊκής Ένωσης στη Δημοκρατία του Τσαντ και την Κεντροαφρικανική Δημοκρατία (Επιχείρηση EUFOR/Tchad/RCA)

text:
               13.8.2008

               EL

               Επίσημη Εφημερίδα της Ευρωπαϊκής Ένωσης

               L 217/18

         ΑΠΌΦΑΣΗ 2008/665/ΚΕΠΠΑ ΤΟΥ ΣΥΜΒΟΥΛΊΟΥ
   της 9ης Ιουνίου 2008
   για τη σύναψη της συμφωνίας μεταξύ της Ευρωπαϊκής Ένωσης και της Δημοκρατίας της Αλβανίας σχετικά με τη συμμετοχή της Δημοκρατίας της Αλβανίας στη στρατιωτική επιχείρηση της Ευρωπαϊκής Ένωσης στη Δημοκρατία του Τσαντ και την Κεντροαφρικανική Δημοκρατία (Επιχείρηση EUFOR/Tchad/RCA)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως το άρθρο 24,
   τη σύσταση της προεδρίας,
   Εκτιμώντας τα ακόλουθα:

               (1)

               Στις 15 Οκτωβρίου 2007, το Συμβούλιο υιοθέτησε την κοινή δράση 2007/677/ΚΕΠΠΑ για τη στρατιωτική επιχείρηση της Ευρωπαϊκής Ένωσης στη Δημοκρατία του Τσαντ και την Κεντροαφρικανική Δημοκρατία (1) (Επιχείρηση EUFOR/Tchad/RCA).

               (2)

               Το άρθρο 10 παράγραφος 3 της εν λόγω κοινής δράσης προβλέπει ότι οι λεπτομέρειες των ρυθμίσεων για τη συμμετοχή τρίτων κρατών καθορίζονται βάσει συμφωνίας σύμφωνα με το άρθρο 24 της συνθήκης.

               (3)

               Σύμφωνα με την εξουσιοδότηση που έλαβε από το Συμβούλιο στις 13 Σεπτεμβρίου 2004, η προεδρία, επικουρούμενη από τον Γενικό Γραμματέα του Συμβουλίου της Ευρωπαϊκής Ένωσης/Ύπατο Εκπρόσωπο για την Κοινή Εξωτερική Πολιτική και Πολιτική Ασφάλειας, διαπραγματεύθηκε συμφωνία μεταξύ της Ευρωπαϊκής Ένωσης και της Δημοκρατίας της Αλβανίας σχετικά με τη συμμετοχή της Δημοκρατίας της Αλβανίας στην Επιχείρηση EUFOR/Tchad/RCA (εφεξής «συμφωνία»).

               (4)

               Η συμφωνία θα πρέπει να εγκριθεί εξ ονόματος της Ευρωπαϊκής Ένωσης,

         ΑΠΟΦΑΣΙΖΕΙ:
   Άρθρο 1
   Η συμφωνία μεταξύ της Ευρωπαϊκής Ένωσης και της Δημοκρατίας της Αλβανίας σχετικά με τη συμμετοχή της Δημοκρατίας της Αλβανίας στη στρατιωτική επιχείρηση της Ευρωπαϊκής Ένωσης στη Δημοκρατία του Τσαντ και την Κεντροαφρικανική Δημοκρατία (Επιχείρηση EUFOR/Tchad/RCA), εγκρίνεται εξ ονόματος της Ευρωπαϊκής Ένωσης.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία δεσμεύοντας την Ευρωπαϊκή Ένωση.
   Άρθρο 3
   Η παρούσα απόφαση παράγει αποτελέσματα από την ημέρα της έκδοσής της.
   Άρθρο 4
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Λουξεμβούργο, 9 Ιουνίου 2008.

            Για το Συμβούλιο

            Η Πρόεδρος

         M. COTMAN

      (1)  ΕΕ L 279 της 23.10.2007, σ. 21.
    ---documentbreak---

               13.8.2008

               EL

               Επίσημη Εφημερίδα της Ευρωπαϊκής Ένωσης

               L 217/19

         ΜΕΤΑΦΡΑΣΗ
   ΣΥΜΦΩΝΊΑ
   μεταξύ της Ευρωπαϊκής Ένωσης και της Δημοκρατίας της Αλβανίας σχετικά με τη συμμετοχή της Δημοκρατίας της Αλβανίας στη στρατιωτική επιχείρηση της Ευρωπαϊκής Ένωσης στη Δημοκρατία του Τσαντ και την Κεντροαφρικανική Δημοκρατία (Επιχείρηση EUFOR/Tchad/RCA)
   Η ΕΥΡΩΠΑΪΚΗ ΕΝΩΣΗ (ΕΕ),
   αφενός, και
   Η ΔΗΜΟΚΡΑΤΙΑ ΤΗΣ ΑΛΒΑΝΙΑΣ
   αφετέρου,
   καλούμενες εφεξής τα «μέρη»,
   ΛΑΜΒΑΝΟΝΤΑΣ ΥΠΟΨΗ:
   την υιοθέτηση από το Συμβούλιο της Ευρωπαϊκής Ένωσης, της κοινής δράσης 2007/677/ΚΕΠΠΑ του Συμβουλίου, της 15ης Οκτωβρίου 2007, σχετικά με τη στρατιωτική επιχείρηση της Ευρωπαϊκής Ένωσης στη Δημοκρατία του Τσαντ και την Κεντροαφρικανική Δημοκρατία (EUFOR Tchad/RCA),
   την πρόσκληση προς τη Δημοκρατία της Αλβανίας να συμμετάσχει στην επιχείρηση της οποίας ηγείται η Ευρωπαϊκή Ένωση,
   την επιτυχή ολοκλήρωση της διαδικασίας συγκρότησης δυνάμεων και τη σύσταση του διοικητή επιχειρήσεων της Ευρωπαϊκής Ένωσης και της Στρατιωτικής Επιτροπής της Ευρωπαϊκής Ένωσης να συμφωνηθεί η συμμετοχή δυνάμεων της Δημοκρατίας της Αλβανίας στην επιχείρηση της οποίας ηγείται η Ευρωπαϊκή Ένωση,
   την απόφαση CHAD/1/2008 της Επιτροπής Πολιτικής και Ασφάλειας, της 13ης Φεβρουαρίου 2008, σχετικά με την αποδοχή των συνεισφορών τρίτων κρατών στη στρατιωτική επιχείρηση της Ευρωπαϊκής Ένωσης στη Δημοκρατία του Τσαντ και την Κεντροαφρικανική Δημοκρατία (1),
   την απόφαση CHAD/2/2008 της Επιτροπής Πολιτικής και Ασφάλειας, της 18ης Μαρτίου 2008, σχετικά με τη σύσταση της επιτροπής συνεισφερόντων για τη στρατιωτική επιχείρηση της Ευρωπαϊκής Ένωσης στη Δημοκρατία του Τσαντ και τη Κεντρική Αφρικανική Δημοκρατία (2),
   ΣΥΜΦΩΝΗΣΑΝ ΤΑ ΕΞΗΣ:
   Άρθρο 1
   Συμμετοχή στην επιχείρηση
   1.   Η Δημοκρατία της Αλβανίας συμμετέχει στην κοινή δράση 2007/677/ΚΕΠΠΑ του Συμβουλίου, της 15ης Οκτωβρίου 2007, για τη στρατιωτική επιχείρηση της Ευρωπαϊκής Ένωσης στη Δημοκρατία του Τσαντ και στην Κεντροαφρικανική Δημοκρατία (Επιχείρηση EUFOR Tchad/RCA) καθώς και σε οποιαδήποτε κοινή δράση ή απόφαση με την οποία το Συμβούλιο της Ευρωπαϊκής Ένωσης αποφασίζει την παράταση της επιχείρησης στρατιωτικής διαχείρισης κρίσεων της Ευρωπαϊκής Ένωσης, σύμφωνα με τις διατάξεις της παρούσας συμφωνίας και τυχόν απαιτούμενες εκτελεστικές ρυθμίσεις.
   2.   Η συνεισφορά της Δημοκρατίας της Αλβανίας στην επιχείρηση στρατιωτικής διαχείρισης κρίσεων της ΕΕ ισχύει υπό την επιφύλαξη της αυτονομίας λήψης αποφάσεων της Ευρωπαϊκής Ένωσης.
   3.   Η Δημοκρατία της Αλβανίας εξασφαλίζει ότι οι δυνάμεις και το προσωπικό της που συμμετέχουν στην επιχείρηση στρατιωτικής διαχείρισης κρίσεων της Ευρωπαϊκής Ένωσης εκτελούν την αποστολή τους σύμφωνα με:

               —

               την κοινή δράση 2007/677/ΚΕΠΠΑ και τις πιθανές μεταγενέστερες τροποποιήσεις της,

               —

               το σχέδιο επιχειρήσεων,

               —

               τα μέτρα εφαρμογής.

         4.   Οι δυνάμεις και το προσωπικό που αποσπώνται από τη Δημοκρατία της Αλβανίας στην επιχείρηση εκτελούν τα καθήκοντά τους και συμπεριφέρονται με αποκλειστικό γνώμονα το συμφέρον της επιχείρησης στρατιωτικής διαχείρισης κρίσεων της ΕΕ.
   5.   Η Δημοκρατία της Αλβανίας ενημερώνει εγκαίρως τον διοικητή επιχειρήσεων της ΕΕ για κάθε μεταβολή της συμμετοχής της στην επιχείρηση.
   Άρθρο 2
   Καθεστώς των δυνάμεων
   1.   Το καθεστώς των δυνάμεων και του προσωπικού τα οποία συνεισφέρει η Δημοκρατία της Αλβανίας στην επιχείρηση στρατιωτικής διαχείρισης κρίσεων της ΕΕ διέπεται από τις τυχόν διατάξεις για το καθεστώς των δυνάμεων, οι οποίες συμφωνούνται μεταξύ της Ευρωπαϊκής Ένωσης και των ενδιαφερόμενων κρατών.
   2.   Το καθεστώς των δυνάμεων και του προσωπικού που τοποθετούνται σε αρχηγεία ή μονάδες διοικήσεως ευρισκόμενες εκτός της Δημοκρατίας του Τσαντ και της Κεντροαφρικανικής Δημοκρατίας διέπεται από διακανονισμούς συμφωνούμενους μεταξύ των οικείων αρχηγείων ή μονάδων διοικήσεως και της Δημοκρατίας της Αλβανίας.
   3.   Με την επιφύλαξη των διατάξεων για το καθεστώς των δυνάμεων που μνημονεύονται στην παράγραφο 1, η Δημοκρατία της Αλβανίας ασκεί τη δικαιοδοσία της επί των δυνάμεων και του προσωπικού της που συμμετέχουν στην επιχείρηση στρατιωτικής διαχείρισης κρίσεων της ΕΕ.
   4.   Εμπίπτει στην αρμοδιότητα της Δημοκρατίας της Αλβανίας να αντικρούει τυχόν αξιώσεις που συνδέονται με τη συμμετοχή στην επιχείρηση στρατιωτικής διαχείρισης κρίσεων της ΕΕ και οι οποίες εγείρονται από τις δυνάμεις και το προσωπικό της ή τις αφορούν. Εμπίπτει στην αρμοδιότητα της Δημοκρατίας της Αλβανίας να κινεί οποιαδήποτε διαδικασία, ιδίως ποινική ή πειθαρχική δίωξη, κατά μέλους των δυνάμεων και του προσωπικού της, σύμφωνα με τις νομοθετικές και κανονιστικές της διατάξεις.
   5.   Η Δημοκρατία της Αλβανίας αναλαμβάνει να προβεί σε δήλωση σχετικά με την παραίτηση από αξιώσεις έναντι οποιουδήποτε κράτους συμμετέχει στην επιχείρηση στρατιωτικής διαχείρισης κρίσεων της ΕΕ, η δε δήλωση αυτή πραγματοποιείται κατά την υπογραφή της παρούσας συμφωνίας.
   6.   Η Ευρωπαϊκή Ένωση αναλαμβάνει να εξασφαλίσει ότι τα κράτη μέλη θα προβούν σε δήλωση σχετικά με την παραίτηση από αξιώσεις, όσον αφορά τη συμμετοχή της Δημοκρατίας της Αλβανίας στην επιχείρηση στρατιωτικής διαχείρισης κρίσεων της ΕΕ, η δε δήλωση αυτή πραγματοποιείται κατά την υπογραφή της παρούσας συμφωνίας.
   Άρθρο 3
   Διαβαθμισμένες πληροφορίες
   1.   Η Δημοκρατία της Αλβανίας λαμβάνει τα κατάλληλα μέτρα προκειμένου να διασφαλίζεται ότι οι διαβαθμισμένες πληροφορίες της ΕΕ προστατεύονται σύμφωνα με τους κανονισμούς ασφαλείας του Συμβουλίου της Ευρωπαϊκής Ένωσης που περιέχονται στο παράρτημα της απόφασης 2001/264/ΕΚ του Συμβουλίου, της 19ης Μαρτίου 2001 (3), και σύμφωνα με τις περαιτέρω οδηγίες που εκδίδονται από τις αρμόδιες αρχές, στις οποίες περιλαμβάνεται ο διοικητής επιχειρήσεων της ΕΕ.
   2.   Εάν η Ευρωπαϊκή Ένωση και η Δημοκρατία της Αλβανίας συνάψουν συμφωνία σχετικά με τις διαδικασίες ασφαλείας για την ανταλλαγή διαβαθμισμένων πληροφοριών, οι διατάξεις της συμφωνίας αυτής εφαρμόζονται στα πλαίσια της επιχείρησης στρατιωτικής διαχείρισης κρίσεων της ΕΕ.
   Άρθρο 4
   Δομή διοίκησης
   1.   Το σύνολο των δυνάμεων και του προσωπικού που συμμετέχουν στην επιχείρηση στρατιωτικής διαχείρισης κρίσεων της ΕΕ τελούν πλήρως υπό τη διοίκηση των εθνικών τους αρχών.
   2.   Οι εθνικές αρχές μεταβιβάζουν την επιχειρησιακή και τακτική διοίκηση ή/και έλεγχο των δυνάμεων και του προσωπικού τους στον διοικητή επιχειρήσεων της ΕΕ. Ο διοικητής επιχειρήσεων της ΕΕ έχει το δικαίωμα μεταβίβασης των εξουσιών του.
   3.   Η Δημοκρατία της Αλβανίας έχει τα ίδια δικαιώματα και υποχρεώσεις, όσον αφορά την τρέχουσα διαχείριση της επιχείρησης, με τα συμμετέχοντα κράτη μέλη της ΕΕ.
   4.   Ο διοικητής επιχειρήσεων της ΕΕ μπορεί, ανά πάσα στιγμή, κατόπιν διαβουλεύσεων με τη Δημοκρατία της Αλβανίας, να ζητήσει να αποσυρθεί η συνεισφορά της Δημοκρατίας της Αλβανίας.
   5.   Η Δημοκρατία της Αλβανίας διορίζει έναν ανώτερο στρατιωτικό αντιπρόσωπο (εφεξής «ΑΣΑ») για να εκπροσωπεί το εθνικό του σώμα στην επιχείρηση στρατιωτικής διαχείρισης κρίσεων της Ευρωπαϊκής Ένωσης. Ο ΑΣΑ διαβουλεύεται με τον διοικητή επιχειρήσεων της ΕΕ επί όλων των θεμάτων που επηρεάζουν την επιχείρηση και είναι υπεύθυνος για την καθημερινή πειθαρχία του σώματος.
   Άρθρο 5
   Χρηματοδοτικές πτυχές
   1.   Η Δημοκρατία της Αλβανίας αναλαμβάνει όλα τα έξοδα που συνεπάγεται η συμμετοχή της στην επιχείρηση, εκτός αν αυτά καλύπτονται από την κοινή χρηματοδότηση, όπως προβλέπουν οι νομικές πράξεις που μνημονεύονται στο άρθρο 1 παράγραφος 1 της παρούσας συμφωνίας, καθώς και η απόφαση 2007/384/ΚΕΠΠΑ του Συμβουλίου, της 14ης Μαΐου 2007, για τη δημιουργία μηχανισμού διαχείρισης της χρηματοδότησης των κοινών εξόδων των επιχειρήσεων της Ευρωπαϊκής Ένωσης που έχουν στρατιωτικές συνέπειες ή συνέπειες στον τομέα της άμυνας (Athena) (4).
   2.   Σε περίπτωση θανάτου, τραυματισμού, απώλειας ή ζημίας φυσικών ή νομικών προσώπων από το ή τα κράτη όπου διεξάγεται η επιχείρηση, η Δημοκρατία της Αλβανίας, όταν αποδειχθεί η ευθύνη της, καταβάλλει αποζημίωση υπό τους όρους που προβλέπονται στις διατάξεις για το καθεστώς των δυνάμεων, οι οποίες αναφέρονται στο άρθρο 2 παράγραφος 1 της παρούσας συμφωνίας.
   Άρθρο 6
   Ρυθμίσεις για την εφαρμογή της συμφωνίας
   Ο γενικός γραμματέας του Συμβουλίου της Ευρωπαϊκής Ένωσης/Ύπατος Εκπρόσωπος για την Κοινή Εξωτερική Πολιτική και Πολιτική Ασφαλείας και οι αρμόδιες αρχές της Δημοκρατίας της Αλβανίας συνάπτουν κάθε αναγκαία τεχνική ή διοικητική συμφωνία για την εφαρμογή της παρούσας συμφωνίας.
   Άρθρο 7
   Αθέτηση
   Σε περίπτωση που ένα μέρος δεν ανταποκρίνεται στις υποχρεώσεις του, όπως ορίζονται από τα άρθρα 1 έως 6, το άλλο μέρος έχει το δικαίωμα να καταγγείλει την παρούσα συμφωνία με προειδοποίηση ενός μηνός.
   Άρθρο 8
   Ρύθμιση διαφορών
   Διαφορές που αφορούν την ερμηνεία ή την εφαρμογή της παρούσας συμφωνίας ρυθμίζονται διά της διπλωματικής οδού μεταξύ των μερών.
   Άρθρο 9
   Έναρξη ισχύος
   1.   Η παρούσα συμφωνία αρχίζει να ισχύει την πρώτη ημέρα του πρώτου μήνα από την ημερομηνία κατά την οποία τα μέρη γνωστοποίησαν μεταξύ τους την ολοκλήρωση των εσωτερικών διαδικασιών που είναι αναγκαίες για το σκοπό αυτό.
   2.   Η παρούσα συμφωνία εφαρμόζεται προσωρινά από την ημερομηνία υπογραφής.
   3.   Η παρούσα συμφωνία παραμένει σε ισχύ καθόσον διαρκεί η συνεισφορά της Δημοκρατίας της Αλβανίας στην επιχείρηση.

      Έγινε στο Παρίσι, στις 13 Ιουλίου 2008 στην αγγλική γλώσσα σε τέσσερα αντίτυπα.

            Για την Ευρωπαϊκή Ένωση

            Για τη Δημοκρατία της Αλβανίας

      (1)  ΕΕ L 56 της 29.2.2008, σ. 64. Απόφαση όπως τροποποιήθηκε με την απόφαση CHAD/3/2008 (ΕΕ L 144 της 4.6.2008, σ. 82).

      (2)  ΕΕ L 107 της 17.4.2008, σ. 60. Απόφαση όπως τροποποιήθηκε με την απόφαση CHAD/3/2008.

      (3)  ΕΕ L 101 της 11.4.2001, σ. 1. Απόφαση όπως τροποποιήθηκε τελευταία με την απόφαση 2007/438/ΕΚ (ΕΕ L 164 της 26.6.2007, σ. 24).

      (4)  ΕΕ L 152 της 13.6.2007, σ. 14.
   ΔΗΛΩΣΕΙΣ ΚΑΤ ΑΡΘΡΟ 2 ΠΑΡΑΓΡΑΦΟΙ 5 ΚΑΙ 6 ΤΗΣ ΣΥΜΦΩΝΙΑΣ
   Δήλωση των κρατών μελών της ΕΕ:
   «Τα κράτη μέλη της ΕΕ, τα οποία εφαρμόζουν την κοινή δράση 2007/677/ΚΕΠΠΑ, της 15ης Οκτωβρίου 2007, σχετικά με τη στρατιωτική επιχείρηση της Ευρωπαϊκής Ένωσης στη Δημοκρατία του Τσαντ και την Κεντροαφρικανική Δημοκρατία (Επιχείρηση EUFOR/Tchad/RCA) θα προσπαθήσουν, στο βαθμό που τους το επιτρέπει η εσωτερική έννομη τάξη τους, να παραιτηθούν κατά το δυνατόν από τις τυχόν αξιώσεις τους κατά της Δημοκρατίας της Αλβανίας για τον τραυματισμό ή θάνατο μελών του προσωπικού τους ή για ζημίες ή απώλειες περιουσιακών στοιχείων τους που χρησιμοποιούνται από την επιχείρηση διαχείρισης κρίσεων της ΕΕ, εάν ο τραυματισμός, ο θάνατος, η ζημία ή η απώλεια:

               —

               προκλήθηκε από μέλη του προσωπικού της Δημοκρατίας της Αλβανίας κατά την εκτέλεση καθηκόντων τους σχετικών με την επιχείρηση διαχείρισης κρίσεων της Ευρωπαϊκής Ένωσης, εξαιρουμένης της περίπτωσης βαρείας αμέλειας ή δόλου, ή

               —

               ήταν αποτέλεσμα της χρήσης περιουσιακών στοιχείων της Δημοκρατίας της Αλβανίας, υπό τον όρο ότι τα περιουσιακά στοιχεία χρησιμοποιήθηκαν σε σχέση με την επιχείρηση, εξαιρουμένης της περίπτωσης βαρείας αμέλειας ή δόλου μελών του προσωπικού της επιχείρησης διαχείρισης κρίσεων της ΕΕ, από τη Δημοκρατία της Αλβανίας, τα οποία χρησιμοποιούν τα εν λόγω περιουσιακά στοιχεία».

         Δήλωση της Δημοκρατίας της Αλβανίας:
   «Η Δημοκρατία της Αλβανίας, η οποία συμμετέχει στην κοινή δράση 2007/677/ΚΕΠΠΑ, της 15ης Οκτωβρίου 2007, σχετικά με τη στρατιωτική επιχείρηση της Ευρωπαϊκής Ένωσης στη Δημοκρατία του Τσαντ και την Κεντροαφρικανική Δημοκρατία (Επιχείρηση EUFOR/Tchad/RCA) θα προσπαθήσει, στο βαθμό που της το επιτρέπει η εσωτερική έννομη τάξη της, να παραιτηθεί κατά το δυνατόν από τις τυχόν αξιώσεις της κατά οποιουδήποτε άλλου κράτους που συμμετέχει στην επιχείρηση διαχείρισης κρίσεων της Ευρωπαϊκής Ένωσης, για τον τραυματισμό ή θάνατο μελών του προσωπικού της ή για τη ζημία ή απώλεια περιουσιακών στοιχείων της που χρησιμοποιούνται από την ενωσιακή επιχείρηση διαχείρισης κρίσεων, εάν ο τραυματισμός, ο θάνατος, η ζημία ή η απώλεια:

               —

               προκλήθηκε από μέλη του προσωπικού κατά την εκτέλεση καθηκόντων τους σχετικών με την επιχείρηση διαχείρισης κρίσεων της Ευρωπαϊκής Ένωσης, εξαιρουμένης της περίπτωσης βαρείας αμέλειας ή δόλου, ή

               —

               ήταν αποτέλεσμα της χρήσης περιουσιακών στοιχείων των κρατών που συμμετέχουν στην επιχείρηση διαχείρισης κρίσεων της Ευρωπαϊκής Ένωσης, υπό τον όρο ότι τα περιουσιακά στοιχεία χρησιμοποιήθηκαν σε σχέση με την επιχείρηση, εξαιρουμένης της περίπτωσης βαρείας αμέλειας ή δόλου μελών του προσωπικού της επιχείρησης διαχείρισης κρίσεων της ΕΕ, τα οποία χρησιμοποιούν τα εν λόγω περιουσιακά στοιχεία».


Avis juridique important

|

31989D0496

89/496/ΕΟΚ: Απόφαση του Ευρωπαϊκού Κοινοβουλίου της 13ης Απριλίου 1989 που χορηγεί απαλλαγή στην Επιτροπή για τη δημοσιονομική διαχείριση του τέταρτου Ευρωπαϊκού Ταμείου Ανάπτυξης κατά το οικονομικό έτος 1987

Επίσημη Εφημερίδα αριθ. L 247 της 23/08/1989 σ. 0009 - 0009

ΑΠΟΦΑΣΗ ΤΟΥ ΕΥΡΩΠΑIΚΟΥ ΚΟΙΝΟΒΟΥΛΙΟΥ της 13ης Απριλίου 1989 που χορηγεί απαλλαγή στην Επιτροπή για τη δημοσιονομική διαχείριση του τέταρτου Ευρωπαϊκού Ταμείου Ανάπτυξης κατά το οικονομικό έτος 1987 ( 89/496/ΕΟΚ )ΤΟ ΕΥΡΩΠΑIΚΟ ΚΟΙΝΟΒΟΥΛΙΟ,  - έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας,  - έχοντας υπόψη την πρώτη σύμβαση Λομέ ΑΚΕ-ΕΟΚ^(1 ),  - έχοντας υπόψη τους δημοσιονομικούς ισολογισμούς και τους λογαριασμούς διαχείρισης του τρίτου, τέταρτου, πέμπτου και έκτου Ευρωπαϊκού Ταμείου Ανάπτυξης για το οικονομικό έτος 1987 [COM(88 ) 219 τελικό],  - έχοντας υπόψη την έκθεση του Ελεγκτικού Συνεδρίου για το οικονομικό έτος 1987 που συνοδεύεται από τις απαντήσεις των Οργάνων^(2 ),  - έχοντας υπόψη τη σύσταση του Συμβουλίου σχετικά με τη χορήγηση της εν λόγω απαλλαγής,  - λαμβάνοντας υπόψη ότι η συνθήκη της 22ας Ιουλίου 1975 δίδει την αρμοδιότητα στο Ευρωπαϊκό Κοινοβούλιο να χορηγεί απαλλαγή για τις δημοσιονομικές δραστηριότητες της Κοινότητας,  - έχοντας υπόψη την έκθεση της επιτροπής ελέγχου του προϋπολογισμού και τη γνωμοδότηση της επιτροπής ανάπτυξης και συνεργασίας ( έγγρ . Α2-19/89 ),  1 . ^Χορηγεί απαλλαγή στην Επιτροπή για τη δημοσιονομική διαχείριση του τέταρτου Ευρωπαϊκού Ταμείου Ανάπτυξης κατά το οικονομικό έτος 1987 επί τη βάσει του ακολούθου ποσού :  - Πληρωμές : 70^199^737,01 Ecu .  2 . ^Εκθέτει τις παρατηρήσεις του στο ψήφισμα που συνοδεύει την παρούσα απόφαση^(3 ).  3 . ^Αναθέτει στον Πρόεδρό του να διαβιβάσει την παρούσα απόφαση, καθώς και το ψήφισμα που περιέχει τις παρατηρήσεις του, προς την Επιτροπή, το Συμβούλιο, το Ελεγκτικό Συνέδριο, την Ευρωπαϊκή Τράπεζα Επενδύσεων και να μεριμνήσει για τη δημοσίευσή της  στην Επίσημη Εφημερίδα των Ευρωπαϊκών Κοινοτήτων ( σειρά L ).  Στρασβούργο, 13 Απριλίου 1989    Ο Γενικός Γραμματέας Enrico VINCI Ο Πρόεδρος Λόρδος PLUMB   ( 1 ) ΕΕ αριθ . L 25 της 30.^1.^1976, σ . 1 . ( 2 ) ΕΕ αριθ . C 316 της 12.^12.^1988, σ . 1 . ( 3 ) Βλέπε σελίδα 12 της παρούσας Επίσημης Εφημερίδας


title: Απόφαση 2012/333/ΚΕΠΠΑ του Συμβουλίου, της 25ης Ιουνίου 2012 , σχετικά με την ενημέρωση του καταλόγου προσώπων, ομάδων και οντοτήτων που υπάγονται στα άρθρα 2, 3 και 4 της κοινής θέσης 2001/931/ΚΕΠΠΑ για την εφαρμογή ειδικών μέτρων για την καταπολέμηση της τρομοκρατίας και για την κατάργηση της απόφασης 2011/872/ΚΕΠΠΑ

text:
               26.6.2012

               EL

               Επίσημη Εφημερίδα της Ευρωπαϊκής Ένωσης

               L 165/72

         ΑΠΌΦΑΣΗ 2012/333/ΚΕΠΠΑ ΤΟΥ ΣΥΜΒΟΥΛΊΟΥ
   της 25ης Ιουνίου 2012
   σχετικά με την ενημέρωση του καταλόγου προσώπων, ομάδων και οντοτήτων που υπάγονται στα άρθρα 2, 3 και 4 της κοινής θέσης 2001/931/ΚΕΠΠΑ για την εφαρμογή ειδικών μέτρων για την καταπολέμηση της τρομοκρατίας και για την κατάργηση της απόφασης 2011/872/ΚΕΠΠΑ
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Εκτιμώντας τα ακόλουθα:

               (1)

               Στις 27 Δεκεμβρίου 2001, το Συμβούλιο υιοθέτησε την κοινή θέση 2001/931/ΚΕΠΠΑ (1).

               (2)

               Στις 22 Δεκεμβρίου 2011, το Συμβούλιο εξέδωσε την απόφαση 2011/872/ΚΕΠΠΑ για την ενημέρωση του καταλόγου των προσώπων, ομάδων και οντοτήτων που υπάγονται στα άρθρα 2, 3 και 4 της κοινής θέσης 2001/931/ΚΕΠΠΑ (2).

               (3)

               Σύμφωνα με το άρθρο 1 παράγραφος 6 της κοινής θέσης 2001/931/ΚΕΠΠΑ, είναι ανάγκη να διεξάγεται ενδελεχής επανεξέταση του καταλόγου των προσώπων, ομάδων και οντοτήτων έναντι των οποίων εφαρμόζεται η απόφαση 2011/872/ΚΕΠΠΑ.

               (4)

               Η παρούσα απόφαση παραθέτει το αποτέλεσμα της εν λόγω επανεξέτασης την οποία διεξήγαγε το Συμβούλιο σχετικά με τα πρόσωπα, ομάδες και οντότητες έναντι των οποίων εφαρμόζονται τα άρθρα 2, 3 και 4 της κοινής θέσης 2001/931/ΚΕΠΠΑ.

               (5)

               Το Συμβούλιο κατέληξε στο συμπέρασμα ότι τα πρόσωπα, ομάδες και οντότητες έναντι των οποίων εφαρμόζονται τα άρθρα 2, 3 και 4 της κοινής θέσης 2001/931/ΚΕΠΠΑ ενέχονται σε τρομοκρατικές πράξεις, κατά την έννοια του άρθρου 1 παράγραφοι 2 και 3 της κοινής θέσης 2001/931/ΚΕΠΠΑ, ότι έχει ληφθεί απόφαση έναντι αυτών από αρμόδια αρχή κατά την έννοια του άρθρου 1 παράγραφος 4 της εν λόγω κοινής θέσης και ότι θα πρέπει να εξακολουθήσουν να υπόκεινται στα εκεί προβλεπόμενα ειδικά περιοριστικά μέτρα.

               (6)

               Ο κατάλογος των προσώπων, ομάδων και οντοτήτων έναντι των οποίων εφαρμόζονται τα άρθρα 2, 3 και 4 της κοινής θέσης 2001/931/ΚΕΠΠΑ θα πρέπει να ενημερωθεί αναλόγως, ενώ η απόφαση 2011/872/ΚΕΠΠΑ θα πρέπει να καταργηθεί,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο κατάλογος των προσώπων, ομάδων και οντοτήτων έναντι των οποίων εφαρμόζονται τα άρθρα 2, 3 και 4 της κοινής θέσης 2001/931/ΚΕΠΠΑ είναι στο παράρτημα της παρούσας απόφασης.
   Άρθρο 2
   Η απόφαση 2011/872/ΚΕΠΠΑ καταργείται.
   Άρθρο 3
   Η παρούσα απόφαση τίθεται σε ισχύ την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.

      Λουξεμβούργο, 25 Ιουνίου 2012.

            Για το Συμβούλιο

            Η Πρόεδρος

         C. ASHTON

      (1)  ΕΕ L 344 της 28.12.2001, σ. 93.

      (2)  ΕΕ L 343 της 23.12.2011, σ. 54.

      ΠΑΡΑΡΤΗΜΑ

         Κατάλογος των αναφερομένων στο άρθρο 1 προσώπων, ομάδων και οντοτήτων

      1.   Προσώπα

                  1.

                  ABDOLLAHI Hamed (άλλως Mustafa Abdullahi), γεννήθηκε στις 11 Αυγούστου 1960 στο Ιράν, Διαβατήριο: D9004878.

                  2.

                  AL-NASSER, Abdelkarim Hussein Mohamed, γεννήθηκε στο Al Ihsa (Σαουδική Αραβία), υπήκοος Σαουδικής Αραβίας

                  3.

                  AL YACOUB, Ibrahim Salih Mohammed, γεννήθηκε στις 16.10.1966 στο Tarut (Σαουδική Αραβία), υπήκοος Σαουδικής Αραβίας

                  4.

                  ARBABSIAR Manssor (άλλως Mansour Arbabsiar), γεννήθηκε στις 6 ή15 Μαρτίου 1955 στο Ιράν. Ιρανός και Αμερικανός υπήκοος. Διαβατήριο: C2002515 (Ιράν), Διαβατήριο: 477845448 (ΗΠΑ). Αριθ. δελτίου ταυτότητας: 07442833, λήγει στις 15 Μαρτίου 2016 (αμερικανική άδεια οδήγησης).

                  5.

                  BOUYERI, Mohammed (άλλως Abu ZUBAIR ή SOBIAR ή Abu ZOUBAIR), γεννήθηκε στις 8.3.1978 στο Άμστερνταμ των Κάτω Χωρών (μέλος της Hofstadgroep)

                  6.

                  FAHAS, Sofiane Yacine, γεννήθηκε στις 10.9.1971 στο Αλγέρι της Αλγερίας (μέλος της al-Takfir και al-Hijra)

                  7.

                  IZZ-AL-DIN, Hasan (άλλως GARBAYA, Ahmed ή SA-ID ή SALWWAN, Samir), Λίβανος, γεννήθηκε το 1963 στο Λίβανο, υπήκοος Λιβάνου

                  8.

                  MOHAMMED, Khalid Shaikh (άλλως ALI, Salem ή BIN KHALID, Fahd Bin Abdallah ή HENIN, Ashraf Refaat Nabith ή WADOOD, Khalid Abdul), γεννήθηκε στις 14.4.1965 ή 1.3.1964 στο Πακιστάν, αριθ. διαβατηρίου 488555

                  9.

                  SHAHLAI Abdul Reza (άλλως Abdol Reza Shala’i ή Abd-al Reza Shalai ή Abdorreza Shahlai ή Abdolreza Shahla’i ή Abdul-Reza Shahlaee ή Hajj Yusef ή Haji Yusif ή Hajji Yasir ή Hajji Yusif ή Yusuf Abu-al-Karkh), γεννήθηκε περίπου το 1957στο Ιράν. Διευθύνσεις: 1) Kermanshah, Ιράν, 2) Στρατιωτική βάση Mehran, επαρχία Ilam, Ιράν.

                  10.

                  SHAKURI Ali Gholam, γεννήθηκε περί το 1965 στην Τεχεράνη του Ιράν.

                  11.

                  SOLEIMANI Qasem (άλλως Ghasem Soleymani ή Qasmi Sulayman ή Qasem Soleymani ή Qasem Solaimani ή Qasem Salimani ή Qasem Solemani ή Qasem Sulaimani ή Qasem Sulemani), γεννήθηκε στις 11 Μαρτίου 1957 στο Ιράν. Ιρανός υπήκοος. Διαβατήριο: 008827 (διπλωματικό διαβατήριο του Ιράν), εκδόθηκε το 1999. Βαθμός: Υποστράτηγος

                  12.

                  WALTERS, Jason Theodore James (άλλως Abdullah ή David), γεννήθηκε στις 6.3.1985 στο Amersfoort των Κάτω Χωρών, αριθ. (ολλανδικού) διαβατηρίου NE8146378 (μέλος της Hofstadgroep)

            2.   Ομάδες και οντοτήτες

                  1.

                  Οργάνωση Abu Nidal — «ANO» (άλλως Επαναστατικό Συμβούλιο Φατάχ ή Αραβικές Επαναστατικές Ταξιαρχίες ή Μαύρος Σεπτέμβρης ή Επαναστατική Οργάνωση Σοσιαλιστών Μουσουλμάνων)

                  2.

                  Ταξιαρχία Μαρτύρων του Al-Aqsa

                  3.

                  Al-Aqsa e.V.

                  4.

                  Al-Takfir και al-Hijra

                  5.

                  Babbar Khalsa

                  6.

                  Κομμουνιστικό Κόμμα Φιλιππίνων, όπου συμπεριλαμβάνεται ο Νέος Λαϊκός Στρατός (NPA) των Φιλιππίνων

                  7.

                  Gama’a al-Islamiyya (άλλως Al-Gama’a al-Islamiyya) (Ισλαμική Ομάδα), «IG»

                  8.

                  İslami Büyük Doğu Akıncılar Cephesi (Μέγα Ισλαμικό Μέτωπο των Πολεμιστών της Ανατολής), «IBDA-C»

                  9.

                  Χαμάς (συμπεριλαμβανομένης της οργάνωσης Hamas-Izz al-Din al-Qassem)

                  10.

                  Χιζμπουλ Μουτζαχεντιν — «ΗΜ»

                  11.

                  Hofstadgroep

                  12.

                  Ίδρυμα Αρωγής και Ανάπτυξης Αγίων Τόπων (Holy Land Foundation for Relief and Development)

                  13.

                  Διεθνής Ομοσπονδία Νεολαίας Σιχ (International Sikh Youth Federation), ISYF

                  14.

                  Khalistan Zindabad Force — Δύναμη Κομάντο του Χαλιστάν (Khalistan Commando Force), KZF

                  15.

                  Εργατικό Κόμμα του Κουρδιστάν («PKK») (άλλως «KADEK» ή «KONGRA-GEL»)

                  16.

                  Απελευθερωτικοί Τίγρεις του Ταμίλ Ιλάμ (Liberation Tigers of Tamil Eelam), LTTE

                  17.

                  Εθνικός Απελευθερωτικός Στρατός (Ejército de Liberación Nacional)

                  18.

                  Παλαιστινιακή Ισλαμική Τζιχάντ (Palestinian Islamic Jihad) - PIJ

                  19.

                  Λαϊκό Μέτωπο για την Απελευθέρωση της Παλαιστίνης (Popular Front for the Liberation of Palestine) - PFLP

                  20.

                  Λαϊκό Μέτωπο για την Απελευθέρωση της Παλαιστίνης - Γενική Διοίκηση (Popular Front for the Liberation of Palestine-General Command, άλλως PFLP-General Command), PFLP-GC

                  21.

                  Επαναστατικές Ένοπλες Δυνάμεις της Κολομβίας (Fuerzas armadas revolucionarias de Colombia), FARC

                  22.

                  Devrimci Halk Kurtuluș Partisi-Cephesi (Επαναστατικός Λαϊκός Απελευθερωτικός Στρατός/Μέτωπο («DHKP/C») (άλλως Devrimci Sol (Επαναστατική Αριστερά), «Dev Sol»)

                  23.

                  Φωτεινό Μονοπάτι (Sendero Luminoso) SL

                  24.

                  'Ιδρυμα Al Aqsa (άλλως Stichting Al Aqsa Nederland ή Al Aqsa Nederland)

                  25.

                  TAK - Teyrbazen Azadiya Kurdistan, άλλως Γεράκια της Λευτεριάς του Κουρδιστάν


title: 2006/530/ΕΚ: Απόφαση του Συμβουλίου, της  9ης Ιουνίου 2006 , για τη σύναψη της συμφωνίας μεταξύ της Ευρωπαϊκής Κοινότητας και της Ουκρανίας σχετικά με ορισμένες πτυχές των αεροπορικών υπηρεσιών

text:
               1.8.2006

               EL

               Επίσημη Εφημερίδα της Ευρωπαϊκής Ένωσης

               L 211/39

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 9ης Ιουνίου 2006
   για τη σύναψη της συμφωνίας μεταξύ της Ευρωπαϊκής Κοινότητας και της Ουκρανίας σχετικά με ορισμένες πτυχές των αεροπορικών υπηρεσιών
   (2006/530/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 80 παράγραφος 2, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση και το άρθρο 300 παράγραφος 3 πρώτο εδάφιο,
   την πρόταση της Επιτροπής,
   τη γνώμη του Ευρωπαϊκού Κοινοβουλίου (1).
   Εκτιμώντας τα ακόλουθα:

               (1)

               Με την απόφασή του της 5ης Ιουνίου 2003, το Συμβούλιο εξουσιοδότησε την Επιτροπή να αρχίσει διαπραγματεύσεις με τρίτες χώρες σχετικά με την αντικατάσταση ορισμένων διατάξεων των υφιστάμενων διμερών συμφωνιών από κοινοτική συμφωνία.

               (2)

               Η Επιτροπή διαπραγματεύθηκε, εξ ονόματος της Κοινότητας, συμφωνία με την Ουκρανία σχετικά με ορισμένες πτυχές των αεροπορικών υπηρεσιών, σύμφωνα με τους μηχανισμούς και τις κατευθυντήριες γραμμές που περιλαμβάνονται στο παράρτημα της εν λόγω απόφασης του Συμβουλίου.

               (3)

               Η συμφωνία αυτή υπεγράφη, εξ ονόματος της Κοινότητας, την 1η Δεκεμβρίου 2005, υπό την επιφύλαξη της ενδεχόμενης μεταγενέστερης συνάψεώς της, σύμφωνα με την απόφαση του Συμβουλίου, της 28ης Νοεμβρίου 2005.

               (4)

               Η συμφωνία θα πρέπει να εγκριθεί,

         ΑΠΟΦΑΣΙΖΕΙ:
   Άρθρο 1
   1.   Η συμφωνία μεταξύ της Ευρωπαϊκής Κοινότητας και της Ουκρανίας σχετικά με ορισμένες πτυχές των αεροπορικών υπηρεσιών εγκρίνεται εξ ονόματος της Κοινότητας.
   2.   Το κείμενο της συμφωνίας επισυνάπτεται στην παρούσα απόφαση (2).
   Άρθρο 2
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να προβούν στην κοινοποίηση που προβλέπεται στο άρθρο 9 παράγραφος 1 της συμφωνίας.

      Λουξεμβούργο, 9 Ιουνίου 2006.

            Για το Συμβούλιο

            Ο Πρόεδρος

         H. GORBACH

      (1)  Γνώμη η οποία διατυπώθηκε στις 14 Μαρτίου 2006 (δεν έχει ακόμα δημοσιευθεί στην Επίσημη Εφημερίδα).

      (2)  Βλέπε σελίδα 24 της παρούσας Επίσημης Εφημερίδας.